text:
Istòria de Sardigna ispagnola
Sa istòria de Sardigna ispagnola si faghet comunemente incumentzare in su 1479. In cuss'annu, a sa morte de Giuanne II de Aragona, su de noe res de Sardigna, ddi fiat sutzèdidu su fìgiu Ferrante II, sa cale coja cun Isabella de Castìllia aiat decretadu sa nàschida, pro unione personale de is duos regnos, de sa corona de Ispagna, de chi su Regnu de Sardigna intraiat in manera automàtica a fàghere parte. Sa fine de su perìodu ispagnolu est pro cumbènnidu collocada in su momentu de su passàgiu de sa corona sarda a sos Asburgos, cun is tratados de Utrecht e Rastatt (1713 e 1714).
Dae is cadalanos a is ispagnolosModìfica
Is cadalanos fiant istados is protagonistas de sa conchista de s'Ìsula (1323-1420) e de sa realizatzione difatis de su Regnu de Sardigna. S'aristocratzia e sa manna burghesia mercantile de Bartzellona aiant imbestidu òmines e risursas in s'impresa, faghende·si, a conchista fata, sa classe ghiadora de su regnu nou. Is tzitades de Casteddu de Càlaris e S'Alighera, fiant abarradas in manu aragonesa fintzas durante sos annos de predomìniu de s'Arbaree (intre su 1355 e su 1410), fiant in etnicamente cadalanas, mentras ca is cumpàngios de ventura de is soberanos aragonesos chi aiant gherradu in s'Ìsula si fiant fatos sennores de is fèudos in sos cales su territòriu fiat istadu partzidu. A custos si depet s'intrada de sas istitutziones feudales (in sa forma de su mos italicus) in Sardigna. Cando si fiat ispèrdidu s'ereu de sos contes-res de Bartzellona, cun sa morte de Martine su Giòvanu in su 1409 e de su babbu Martine su Betzu s'annu a sighire, sa corona aragonesa est andadu a sa famìlia castilliana de sos Trastámara, disterrende sa cumponente cadalana de su regnu a rolos semper prus pagu importantes.
Tale fenòmenu s'at pònnere prus in craru cun sa nàschida de sa corona de Ispagna. Is malecuntentos de sa Catalugna ant a èssere duncas una costante de s'istòria ibèrica dae tando fintzas a oe in die. In Sardigna, imbetzes, sa cumponente printzipale de s'aristocratzia at a abarrare a longu cadalana. Cun su passàgiu a sa corona de Ispagna, nointames, sas istitutziones, is documentos ufitziales e is matessis interèssios polìticos e econòmicos sardos ant a padèssere unu mudamentu de su puntu de riferimentu de su pòdere cara a Castìllia. Su castillianu s'at a fàghere duncas, mancari a bellu e no in totue a su matessi modu, sa limba ufitziale e de sa cultura.
Situatzione econòmica, demogràfica e culturaleModìfica
Sa longa gherra intre Aragona e Arbaree (1353-1420) e is pistulèntzias postas in fatu giai dae sa metade de su de 14 sèculos (cumintzande dae sa tremenda Peste Niedda de su 1347) aiant bisestradu su tessidu sòtziu-econòmicu de Sardigna. A custu bisòngiat agiùnghere chi is fainas cumertziales e is manìgios, froridos massimamente in is tzitades unu tempus pisanas de Bidda de Crèsia (Igrèsias) e Casteddu de Càlaris (Casteddu), sa prosperidade agrìcula de Aristanis e de is Campidanos e totu su sistema de relatos econòmicos cun s'esternu (pro esempru cun Gènova) sunt istados sutapostos a su regìmene feudale e a sos interèssios de sa corona, modifichende unas cantas istruturas fundamentales de sa sotziedade sarda, siat de su puntu de bista econòmicu siat culturale. S'imponimentu de su feudalèsimu fiat istadu una de sas prus mannas càusas de resistèntzia de is sardos a sa conchista ibèrica, tantis chi galu in su 1470 fiat bastadu a Lenardu de Alagòn de nde artziare l'antigu istendarte de su regnu de Arbaree pro si balangiare s'apògiu de sa populatzione. De su puntu de bista demogràficu, in su fùrriu de pagu prus de unu sèculu, bi fiat istada una pèrdida neta de populatzione difìtzile de cantificare, ma tzertamente abundante, sa cale mesura nos perbenit dae su nùmeru de biddas tzensidas in su 1485: 369, contra is prus de 800 chi esistiant galu unu sèculu in antis[1]. Su sistema produtivu, prostradu de su perìodu longu de crisi, aiat istentadu a si torrare a pesare galu pro deghes de annos. Is comunidades aiant fundadu sa subravivèntzia issoro in sa cunservatzione de is costumas eredadas dae is sèculos pretzedentes: impreos comunitàrios de is terras, rodiamentu de is colturas, pastoriu tramudadore.
Rebellia e derrota de Lenardu de AlagònModìfica
S'annu in antis de sa nàschida de su Regnu de Ispagna, in su 1478, si concruiat duncas in Sardigna una fase de crisi incumentzada in su 1470. Pro resones de sutzessione in su patrimòniu de is marchesos de Aristanis, erederis de is possedimentos de su giuigadu de Arbaree, fiant bènnidos a sas armas su visurrè e marchesos de Chirra Nicolau Carros, suspende a s'eredade, e su chi tale eredade aiat achiridu, Lenardu de Alagòn, su cale tziu dae parte dae mama Sarbadore Cubeddu fiat istadu s'ùrtimu legìtimu marchesu de Aristanis. Tantis Lenardu comente Nicolau teniant antepassados in sa famìlia de is De Serra Bas, soberanos de Arbaree. De parte de Lenardu si fiant afilados medas sardos sufrende dae su regìmene aragonesu. Pro neghe de custas tensiones intre opostas fatziones, in Aristanis at tzocadu un'avolotu ghiadu dae Lenardu de Alagòn. Su 14 abrile 1470, s'esèrtzitu de su Visurrè - chi aparitzaiat s'ocupatzione de sa tzitade e sedaiat a sos iscussertos - fiat istadu derrotadu dae is rebelles in sa batalla de Uras.
Nicolau Carros aiat referidu a su Re de Sardigna de su perìgulu chi Lenardu de Alagòn podiat iscadenare un'avolotu generale in s'ìsula. Giuanne II tando, a pustis de àere cuntzèdidu a Lenardu s'imbestidura de su marchesadu, allarmadu, aiat sentetziadu in is cunfrontos de totu sa famìlia Alagòn - una terrorosa cundenna a morte e sa cufisca de totu is benes cuntzèdidos. A cussu puntu in su 1475, s'avolotu si fiat allargadu in manera ulteriore e Lenardu de Alagon, aiat torradu a unire totu is gentes iscuntentas de su domìniu istràngiu.
Dae s'Ispagna e dae unos àteros istados de sa Corona fiant istados imbiados afortzos, mentras in s'ìsula una violenta epidèmia de guroni de pesta bisestraiat is biddas e is tzitades. Si nche fiant pesados contra de su regnu de Sardigna is regiones de sa Barbàgia, de su Costera, su Màrghine, su Mandrolisai, su Campidanu e totu s'ìsula fiat istada isciumbullada de violentos trumbullos.
Batalla de MacumereModìfica
Sa batalla detzisiva fiat istada pretzèdida dae sambenosos iscontròrios in Mores e in Àldara. Su 19 maju 1478, s'esèrtzitu de su visurrè aiat afracadu a is sardos rebellos in sos intòrrios de Macumere. S'iscontròriu fiat istadu meda tostu. Lenardu de Alagòn fiat istadu derrotadu dae is fortzas sobradas aragonesas, formadas dae contingentes de espingarderos e armadas cun artillierias balentes lòmpidas dae Sitzìlia. Artale, su fìgiu de Lenardu fiat mortu gherrende. In su campu fiat mortos intre sos 8.000 a is 10.000 òmines.
Lenardu de Alagòn si nche fiat fuidu a Bosa dae in ue s'aiat imbarcadu pro agiùnghere a Gènova. In artu mare fiat istadu però traighidu, fatu presoneri e cunsignadu a s'ammiràlliu aragonesu Giuanne Villamarì chi l'aiat portadu a Valencia. Cundennadu a morte, a fatu sa pena ddi fiat istada mudada in presonia a vida. Fiat istadu inserradu in su casteddu de Xàtiva, in ue fiat mortu su 3 de santandria 1494.
Su ChimbighentosModìfica
Mancari sas iscobertas geogràficas e s'abertura de is noas bias otzeànicas aiant pigadu a su Mediterràneu manna parte de is mannos tràficos marìtimos, sa Sardigna fiat abarrada comente si siat un'iscalu importante in is bias intre sa penìsula ibèrica, sa penìsula italiana e s'oriente. Annotamala, su definitivu apaghiamentu internu e su poderiu esternu ammanniadu de su regnu ispagnolu, divènnidu egèmone de un'impèriu ismesuradu cun Càralu I (V) de Asburgu, aiant favorèssidu unu tzertu progressu econòmicu e culturale fintzas in s'ìsula.
Perìgulu saraghinu e frantzesuModìfica
Printzipale fatore de inseguresa si fiat fatu siat sa situatzione sighida de gherra intre s'impèriu ispagnolu e is potèntzias europeas cuncurrentes (in piessignu sa Frantza), siat is curreras saraghinas fatu·fatu. Custas ùrtimas, partiant mescamente de is sedes de Tùnisi e Algeri. Contra de issas Càralu V aiat dèpidu pònnere impare duos imbios mannos chi aiant tentu a base de partèntzia sa Sardigna (S'Alighera e Casteddu). Sos imbios si fiant però dimustrados fallimentares e su perìgulu de sa pirateria musulmana aiat dèpidu abetare sa fine de su sèculu (a pustis de sa batalla de Lepanto, 1571) pro bìdere una mèngua.
Alliados cun is frantzesos e cun is piratas tunisinos e algerinos ghiados dae Kair e-Din (naradu «Barbaruja»), is turcos de Solimanu II su Mannu aiant bardanadu in manera costante sas costas ispagnolas, italianas e sardas. In su 1509 aiant postu a ferru e fogu Crabas, in su 1514 Thiniscole padessiat sa matessi sorte e s'annu a pustis torra Crabas. In su 1527 is frantzesos aiant afracadu Casteddu Aragonesu (oe Casteddu Sardu), Sòssu e Tàtari[2].
Càralu I, tando soberanu de su regnu de Ispagna, aiat intentadu de pònnere remèdiu a su fragellu de is piratas moros e, posta a paris in Casteddu una flota manna, in su trìulas de su 1535, fiat mòvidu contra de sa printzipale base issoro, posta in Tùnisi, sena però cunsighire resurtados apretziàbiles bidu chi sas iscurreras aiant sighidu torra.
In su 1538 is predones aiant sachigiadu Portu Turre, in su 1540 fiat tocadu a S'Ulumedu. In s'intentatu de pònnere remèdiu a custa liaga, in su 1541, fiat istadu tando acontzadu unu àteru imbiu, chi teniat a obietivu de afracare Algeri, ma sa flota fiat istadu iscagiada dae una terrorosa temporada galu in antis de agiunghere a sa costa magrebina.
Frontera intre Islam e CristianidadeModìfica
A pustis de sa vitoriosa batalla de Lepanto in su 1571 contra de Alì Pascià, a chi aiat pigadu in manera baliosa parte su Tercio de Cerdeña (Tertzu de Sardigna) - in suta de su cumandu de su frade de su Re de Sardigna, Don Giuanne de Àustria - e a pustis de sa temporale conchista de Tùnisi in su 1573, de su 1577 s'importante base pirata fiat istada torrada a conchistare dae is musulmanos e dae tando sa pressione turca in su Mare Mediterràneu fiat creschida in manera ulteriore. Sos ispagnolos aiant pèrdidu s'avampostu africanu prus orientale e fiant istados obrigados a torrare a coa in sa frontera de defensa.
Su Regnu de Sardigna, chi fintzas a tando aiat tentu unu rolu de segunda in s'iscacheri difensivu mediterràneu, dae tando a in antis diat èssere fatu un'avampostu contra de s'ispaniadura otomana: in s'ìsula passaiat cussa làcana invisìbile chi costituiat sa frontera intre paisos cristianos e musulmanos. Si fiat postu tando, cun apretu, su problema de su potentziamentu de is defensas costeras e de is tres prus importantes pratzasfortes marìtimas: sa capitale de su Regnu, sa tzitade de S'Alighera e sa roca de Casteddu Aragonesu, chi costituiant s'ossadura nevràlgica de su sistema de defensa.
Turres costerasModìfica
Is curreras de piratas in s'intertantu si faghiant de prus in prus fitianas e non daiant pàsiu. Pro amparare is populatziones, comente a in unos àteros Istados de sa Corona, fintzas su regnu de Sardigna si fiat dotadu de una retza de defensa costera.
Partende dae su 1572, in suta de sa diretzione di Marco Antonio Camos, si fiat incumentzadu su fraigu de turres de càstiu, postas in bista una de s'àtera in manera de allertare sa populatzione. A sa fine de su chimbighentos is pesadas cara a mare fiant belle che 82. Unas mannas padeddas in ferru adobbadu, collocados in pitzu a is turres, serbiant de cuntenidores pro brusiare sa tùvara infùndida e su bitùmene: si formaiat gai unu fumu carcu e iscuru, bene visìbile dae tesu.
Ma cun totu sos isfortzos sustentados pro afortiare sa seguridade de s'ìsula, sa defensa sighiat a èssere bastante precària fintzas pro ite is turres teniant su còmpitu de signalare su perìgulu imbeniente e dare s'allarme, ma manna parte de custsas non teniant de adecuadas guarnigiones e armamentos graes. Si podent galu mirare a longu de sa costera sarda una chentina de custas turres: in sa parte setentrionale de Istintinu fintzas a Lungoni, dae Pasada a sa famada turre de Barì a Crabonaxa longu sa parte orientale, puru de Carluforti a S'Alighera, in sa costa otzidentale. Sunt abarradas ativas fintzas a su 1815, cando a pustis de su Cungressu de Vienna fiat impostu a sos istados de barbarescos sa fine de sa trata de sos iscraos. Fiant istadas ismilitarizadas in su 1867 dae su Regnu de Itàlia naschende.
Recùperu culturale e InchisitzioneModìfica
Cun su tempus, si fiat creada in Sardigna una classe aristocràtica locale, mancari in manna parte de orìgine catalana, puru unu tzetu de intelletuales e funtzionàrios sardos, impinnados in s'amministratzione de su regnu o in cussa feudale. Is tzitades (Casteddu, sa capitale, e fintzas: Igrèsias, Aristanis, Bosa, S'Alighera, Tàtari e Castelddu Aragonesu), sutràidas a su regìmene feudale, gosaiant de ampros privilègios (doganales, cumertziales, giurisditzionales), dipendiant diretamente de s'amministratzione reale (pro custu si naraiant “tzitades règias”) e mandaiant pròpios rapresentantes a is Cortes (su parlamentu)[3]. In su 1543 fiat formalizada s'aparisadura a in antis de sa lege de is sardos cun is sùdditos de orìgine ibèrica de su Regnu de Sardigna. Eventu chi decretaiat s'abbandonu a banda de is sardos de cale si siat pretendimentu de revesa e su difusu ressignu a su domìniu ibèricu. Unos cantos intelletuales sardos ant a intentare, in su cursu de su sèculu, de emantzipare sa cultura de s'Ìsula dae sa cunditzione de inferioridade in sa cale fiat istada cunfinada. Figura emblemàtica de tale rinnovamentu fiat istadu Nicolau Canelles o Canyelles in antis vicàriu obispale de Casteddu e a pustis Pìscamu de Bosa, chi in su 1566 aiat fundadu in Casteddu sa prima tipografia de Sardigna.
S'ischidadura culturale fiat però in parte isfiadada dae s'atzione de sa Inchisitzione ispagnola, a sa cale giurisditzione sa Sardigna fiat sutaposta, a impònnere unu cuntrollu grae de sa vida culturale sarda, siat in sa classe dominadora, siat a livellu pobulare. Episòdiu sìmbulu de custa fase istòrica fiat istadu su fatu de Sigismundu Arquer, giùighe de sa Reale Udièntzia (su supremu òrganu giurisditzionale de su regnu), intelletuale e de iscratza de una famìlia nòbile. Acusadu de simpatias pro su luteranèsimu, fiat istadu protzessadu e postu a morte in sa foghera che a erèticu in Toledo in su 1571.
Istitutziones e assètios sotzialesModìfica
Cun s'istitutzione in su 1564 de sa Reale Udièntzia che a supremu òrganu giurisditzionale de su regnu, s'aiat cumpletadu s'assètiu istitutzionale de su regnu. S'organizatzione polìtica fiat sa matessi de su perìodu aragonesu.
- In pitzu a totu b'aiat su visurrè cun is funtzionàrios guvernativos a issu sutapostos. Su Capu de subra, su cale cabulogu fiat Tàtari, fiat sutapostu a unu guvernadore, segunda càrriga, pro importu, a pustis de su visurré. A su pòdere vitzerègiu fiant naturalmente assotziadas importantes facultades in ogni àmbitu, dae cussu normativu a cussu militare, essende una direta projetzione de sa potestade regale.
- Sa rapresentàntzia de nòbiles, eclesiàsticos e tzitades fiat afiantzada dae s'istitutzione parlamentare de is Cortes, is cales bratzos o istamentos s'atobiaiant cada deghe annos tzirca pro discutire is chistiones polìticas, econòmicas e massimamente fiscales de su regnu. In tales ocasiones fiat istabilidu, tràmite una ispètzie de acòrdiu, s'ammontare de sa tassa generale dèpida a sa corona, su gai naradu donativu.
- In pitzu a s'aparatu giurisditzionale, a su cale primu gradu istaiat sa giurisditzione baronale, b'aiat sa Reale Udièntzia. Nointames, sa giurisditzione fiat cumplicada dae sos privilègios aristocràticos, de cussos eclesiàsticos, de sa vigèntzia comente a lege generale comuna de sa Carta de Logu de su regnu de Arberee e de sa presèntzia de su tribunale de s'Inchisitzione (sa cale sede sarda fiat in Tàtari). Sa dificultade de si mòvere intre costumas antigas meda e normativas diversas e s'ispissu cuntrastantes lassaiat ampru ispàtziu a s'arbìtriu de sa classe baronale. Issu at pòdidu èssere temperadu, cun su tempus, gràtzias a sos acòrdios chi is comunidades ant resissidu a istratzare a is rapresentantes in loco de is sennores[4].
De su puntu de bista econòmicu, sotziale e fintzas polìticu aiant achiridu manna rilevàntzia sos assòtzios de sos artisanos e de tzertos grupos de traballadores, sas corporatziones at dadu grèmios, is cales regulaiant cun pròpios istatutos sa faina de is pròpios assotziados e gestiant eventos meda rilevantes de su puntu de bista sotziale e culturale comente a is festas tzitadinas e comunitàrias mannas[5]. In is campagnas prevalessiant ancoras istruturas e ordinamentos eredados dae su passadu e adecuados a is noas cunditziones bessidas a pitzu de s'imponimentu de su regìmene feudale. Sos impreos comunitàrios, is costùmenes, su patrimoniu de creìngios e connoschimentos màgicos e simbòlicos. Contra de cust'ùrtimu si fiat incanidu in prus furriadas s'òpera de repressione de s'Inchisitzione[6].
Su SeschentosModìfica
In su de 17 sèculos sa Sardigna fiat istada torra interessada in is fatos de s'Impèriu ispagnolu, padessende·nde su declinu. Is cuntierras cun sas àteras potèntzias europeas e sas curreras saraghinas e turcas, comente in su sèculu pretzedente, ant espostu s'Ìsula a una mobilitatzione militare agiomai sighida, recherende s'impreu bundante de risursas e òmines[7]. A custu si fiant agiuntas una sèrie de undadas noas de pesta, chi ant fèrridu in manera tosta sa populatzione. Tristamente famada s'agrabiamentu de su 1652, chi aiat interessadu in manera tosta s'ìsula, ispetzialmente is tzitades printzipales. S'epidèmia aiat corfidu S'Alighera, su segundu iscalu printzipale de s'ìsula, e in manera lestra fiat lòmpidu a Tàtari, degumende sa populatzione. Si fiat ispaniadu a coa cara a sud, ferrende su norte de su Campidanu, tantis chi Casteddu fiat istada afortigada cun muros de làdiri e patulliada de milli cadderis pro impeigare is cuntatos cun s'esternu, chi diant àere batidu s'epidèmia in intro de is muros. A pustis de unu abasciamentu lèbiu su male aiat torradu a apampare, afrachende fintzas Casteddu in su 1656 (sa tzitade at acollidu emissàrios de totu s'ìsula pro contare su donativu pro su re, isponende·si a su contàgiu). Is votos fatos tando pro invocare s'agiudu de is santos protetores in is tzitades e in is biddas fint a sa base de medas ritos religiosos chi si tzèlebrant totora in totu s'Ìsula, comente a sa Faradda di li candareri in Tàtari e sa prutzessione de Santu Efis in Casteddu. Dae s'ìsula s'epidèmia aiat fèrridu Nàpoli e Gènova, faghende·si nòdida comente a sa peste de su 1656. Ma sa situatzione econòmica e demogràfica aiat sufridu de su tziclu negativu. Is zonas ispobuladas de is bator ungrones de s'Ìsula (de nord-ovest in sentidu oràriu: Nurra, Gaddura, Sàrrabus, Sulcis-Igresiente) fiant istados in carchi genia torrados a pobulare, tràmite s'intzentivu de formas de colonizatzione, a bias reguladas dae s'artu, a bias de ispontu. Tale protzessu de ripobuladura at a sighire galu a longu fintzas a s'època sabàuda, cun resurtos diversos, ma in s'imparis non detzisivos[8]. Su Seschentos (el siglo de oro, su sèculu de oro, pro sa cultura e s'arte ispagnola) est però sa fase de declinu definitivu de sa potèntzia ibèrica. S'istadu de gherra sighidu, is iscàssias istruturales internas e su grae avolotu cadalanu de su 1640 aiant indebilitadu is fundamentas de un'impèriu ismesuradu, difìtzile de tènnere imparis, in prus cun mèdios e detzisos de polìtica econòmica a s'ispissu inadecuados e contraprodutzentes. Sa Sardigna, insertada a prenu tìtulu in tale cuntestu, nd'at a padèssere in bona medida sa sorte. Is prus importantes famìlias de s'aristocratzia sarda ant a èssere protagonistas de is fatos de su sèculu, boghende·nche avantàgios e tìtulos e alimentende rialias àsperas a s'internu issoro. Rialias chi ant a acabare pro tènnere resurtos polìticos meda graes in su cursu de su sèculu.
Sas universidadesModìfica
Nointames, est innegàbile s'intentu a banda de sas autoridades ibèricas de adecuare sa situatzione isulana a su mudare de is tempos. A sa netzessidade de formare funtzionàrios e impreados in s'amministratzione règia est istadu respostu pro unu tzertu perìodu cun s'emigratzione acadèmica cara a Ispagna e Itàlia (Salamanca e Pisa fiant is logos prus chircados). Infines, in sos annos binti de su sèculu, fiant fundadas is duas universidades de Tàtari e Casteddu. Dae unos cantos deghes de annos operaiant in s'Ìsula is collègios de is gesuitas, chi giai teniant rolu de tzentros de istùdiu e de formatzione pro s'intelletualidade sarda. Sa reforma issoro e istruturatzione torra aiat dadu vida a is duos ateneos. Su de issas non fiat istadu mai unu livellu de primore, ma s'aiat mantentu bonu pro medas de deghes annos, fintzas sa fine de su sèculu, cando sa crisi generale de sas istitutziones ibèricas aiat tragadu fintzas cussas sardas.
Sa noa evangelizatzioneModìfica
A primìtzios de su sèculu, aiat tzocadu intre Casteddu e Tàtari una violenta chistione pro neghe de s'agatamentu acanta su cabulogu setentrionale de is relìchias de carchi màrtire sardu. In Casteddu su archipìscamu de Esquivel aiat rispostu cun s'iscoberta (bera o ordingiada) de ossos numerosos. Sa rialia, semper forte e latente pro resones polìticas, culturales e econòmicas intre sos duos majores tzentros sardos, aiat agatadu matèria pro s'alimentare in custa perrica de caràtere religiosu. Semper in su cursu de su Seschentos, a òpera de is gesuitas (presentes in s'Ìsula dae sa fine de su sèculu pretzedente), torraiat a cumintzare s'òbera de evangelizatzione de is sardos, caraterizados dae una religiosidade meda forte, ma ancora ligada a cultos meda antigos de orìgine pre-cristiana. Tale òbera si fiat acostagiada a su cuntrollu e a sa reprimida postos in atu de s'Inchisitzione ispagnola. Is paras gesuitas, a s'ispissu sardos, fant resissidos a s'insertare a prenu tìtulu in sa vida de is comunidades, faghende·si a s'ispissu interpretes e bardianos, adecuende is ritos e sa liturgia a is connoschimentos e a sa limba de is populatziones. Susetotus in custu ùrtimu àmbitu, su de sa cunservatzione e evolutzione de sa limba sarda, s'òbera de is gesuitas in su cursu de su seschentos e de su primu Setighentos est istada chene duda relevante [9].
Tramas polìticasModìfica
Cunt totu ca sa Sardigna non si pesaiat in avolotu generalizadu comente aiat fatu sa Cadalugna in su 1640, sa situatzione in s'Ìsula non fiat de su totu paghiosa. A su malecuntentu isparghinadu de sa populatzione, susetotus in is momentos de crisi prus agrabiada, s'agiunghiat sa semper prus forte pretesa aristocràtica de càrrigas e postos de pòdere, a su sòlitu apannàgiu de funtzionàrios mandados dae Ispagna. In sa segunda metade de su sèculu s'aristocratzia sarda si fiat partzida in manera neta in duas fatziones, una detzisamente filo-ispagnola, s'àtera prus crìtica e disigiosa de conchistare un'ispàtziu de pòdere autònomu. Dae sa cuntierra intre is duos partidos, chi si fiat caraterizada pro congiuras e orovetos fintzas mortales, fiant cunsighidos una sèrie de eventos chi aiant minetzadu de tragare s'assètiu polìticu e istitutzionale de su regnu. In su 1668, in su cursu de sa reunione de su parlamentu chi depiat detzìdere in s'assummare de su donativu, sos istamentos, e in piessignu cussu militare (in cale setziant is rapresentantes de sa nobilesa) aiant refudadu de si carrigare su tributu, pretendende chi is càrrigas esserent fidadas a nadios de s'Ìsula. Pagu a pustis fiat ochidu in unu orovetu su capu de sa fatzione anti-guvernativa, Agostinu de Castelvì, marchesu de Làconi. Unu mese a pustis, moriat pro vengàntzia in un'àteru orovetu in is rugas de su Casteddu de Sus su matessi visurré, marchesu de Camarassa. Dae s'episòdiu, chi aiat causadu iscàndalu enorme in Madrid e fiat interpretadu che su dàbile cumintzu de un'avolotu generalizadu, fiat nàschida una domadura ferotze. Fiant istadas imbiadas tropas, istruidos protzessos, a s'ispissu summàrios, atirados in trampas e ochidos, chie in cumbata, chie de su buginu, is crètidos cabos de sa congiura. Nointames, sa batida bera de is acontessimentos fiat abarrada limitada a is fatziones internas de s'aristocratzia sarda. Non bi fiant istadas cunsighèntzias perunas pro is populatziones, chi non fiant istadas pro nudda interessadas.
Intentu de invasione frantzesa de su 1637Modìfica
Incumentzada in Boèmia in su 1618 intre catòlicos e protestantes, sa gherra de is Trinta annos fiat istada mudada dae su cardinale Richelieu in una perrica polìtica contra de sa dinastia de sos Asburgos de Ispagna e de Àustria. Durante custa cuntierra, una flota de barantasete vascellos, a su cumandu de Erricu de Lorena, conte de Harcourt, su 21 freàrgiu 1637, fiat isbarcadu in sos intòrrios de Aristanis e aiat sachigiadu sa tzitade pro una chida tzirca.
Non bolende a pustis acarare is milìtzias de su Regnu de Sardigna chi arribaiant in sucurru de sa tzitade afracada, is frantzesos si fiant retirados impressidos, abbandonende fintzas sos istendardos chi galu oe sunt custoidos in sa seu de Aristanis. A pustis de custu intentu de invasione, si fiat fatu pretzisu e apretosu afortigare su regnu de una flota navale de defensa, ma is galeas varadas in sos annos a sighire fiant istadas isceti tres.
Sa crisi finaleModìfica
In s'acabu de su de 17 sèculos fiat comomai crara sa crisi generale de s'impèriu ispagnolu. Sa matessi dinastia de sos Asburgos de Ispagna fiat a curtzu de s'ispèrdere. Custas tzircustàntzias aiant mobilitadu is diplomatzias europeas e is mìrios de is potèntzias majores. In piessignu sa Frantza de Luisi XIV, potèntzia egemone de cussu perìodu, disigiaiat pònnere in su tronu ispagnolu unu Borbone, aici de assegurare unu asse privilegiadu, diplomàticu-militare, ma fintzas econòmicu, intre Frantza e s'enorme impèriu ibèricu. Sa longa crisi polìtica de Ispagna si refletiat in sa vida de is sùdditos sardos, is cales cunditziones a sa fine de su sèculu fiant detzisamente peoradas. Sas istitutziones, fintzas cuddas culturales comente sas universidades, fiant in decadèntzia; s'economia langhidessiat e abarraiat esposta a is flutuatziones produtivas tìpicas de s'Antigu Regìmene; is populatziones fiant semper prus espostas a sa prepotèntzia baronale. Cando fiat mortu s'ùrtimu rapresentante de sos Asburgos ispagnolos, si fiat aberta sa crisi diplomàtica manna chi de in cue a pagu diat batire a sa gherra de sutzessione ispagnola, unu de is prus mannos cunflitos de s'istòria, in antis de is gherras mundiales de su de 20 sèculos. In Sardigna, in propòsitu, tzirculaiant is versos populares in gadduresu segundu chi:
Chi cheriat significare s'assoluta indiferèntzia de su pòpulu cara a su resurtu de su cunflitu, chi non diat tzertus a mudare sos assètios de dominadura de su tempus. Sa nobilesa e su cleru pro banda issoro si fiant partzidos in filo-ispagnolos e filo-austrìacos.
Sa Gherra de Sutzessione ispagnola e is passàgios de sa coronaModìfica
A primìtzios de su de 18 sèculos, casi totu is domos regnantes in Europa fiant unidas intre de issas de ligàmines de erèntzia. Cando unu soberanu moriat chentza de lassare erederis, s'aberiant chertos tostados pro sa sutzessione a su tronu, chi fatu·fatu si furriaiant in beras e pròpias gherras: una de custas fiat istada sa gherra de sutzessione ispagnola chi aiat bidu Ispagna e Frantza acarare Àustria, Prùssia, Regnu Unidu, Portugallu, Paisos Bàscios e sos Istados Sabàudos. Sa gherra aiat tzocadu in su 1700 cando, a 39 annos, Càralu II de Ispagna fiat mortu chentza de fìgios chi li poderent sutzèdere. In antis de mòrrere, in sas ùrtimas voluntades suas, aiat inditadu comente erederi su duca de Angiou, nebode suo. Custu aiat provocadu is pessamentos de unas àteras potèntzias europeas chi timiant s'unione de is coronas de Ispagna e Frantza e aiant propostu comente erederi s'artziduca de Àustria, Càralu de Asburgu.
Su cunflitu aiat tiradu a mesu fintzas su Regnu de Sardigna e in su 1708, una flota anglo-olandesa, cumposta dae baranta vascellos, si fiat presentada in su golfu de Casteddu. Sa capitale de su Regnu, a pustis de unu furiosu bombardamentu navale, si fiat rèndida su 13 austu, aberende is ghennas a sa conchista de s'ìsula. Sos Alliados, a pustis de una sèrie de revessos a s'inghitzu, aiant bintu batallas detzisivas in Germània e in Itàlia. In su 1706 Torinu, fiat istadu sarvada dae s'assìtiu frantzesu dae Eugèniu de Savoja. S'Inghilterra dominaiat in totue in su Mediterràneu arribende a ocupare Gibilterra e resissende a isbarcare a Bartzellona.
A segus de sos acontzos territoriales sighidos a sa paghe firmada in Utrecht in su 1713, su duca de Savoja, Vittorio Amedeo II, aiat otentu su Regnu de Sitzìlia cun su relativu tìtulu règiu. Su Regnu de Sardigna, perricadu intre Frantza e Ispagna, a sa fine de su cunflitu, a càusa de sa furriadura de sas alliàntzias initziales, cun su Tratadu de Rastatt de su 1714 fiat assignadu a sos Asburgos de Àustria, ligados dae erèntzia cun sos Asburgos ispagnolos. S'ocupatzione de s'Ìsula a banda de is fortzas armadas e de is funtzionàrios austrìacos fiat istada curtza, ma afaruncadora. S'imponimentu fiscale e su cuntrollu militare si fiant fatos tostos e capillares.
A pustis, s'Ispagna aiat torradu a cumintzare is disamistades in s'intentu de torrare a si pigare de Sitzìlia e de Sardigna. Cumandada dae s'ammiràlliu Stefano Mari, una flota de chentudeghe naves, imbiada dae su cardinale Alberoni, aiat acannonadu Casteddu, mentras chi 8000 sordados fiant isbarcados in sa marina de su Poetu. Su 29 austu 1717 sa tzitade si fiat rèndida. Un'annu a pustis de sos ispagnolos fiant resissidos a pigare fintzas sa Sitzìlia, ma sa gherra si fiat risòlvida in unu disastru e fiant istados derrotados dae s'Alliàntzia assentada dae Inghilterra, Savojas, Àustria e Paisos Bàscios.
Su Regnu de Sardigna a is SavojasModìfica
Fiat sighidu unu tratadu nou (tratadu de Londra de su 1718), in ue fiat istadu adduidu - intre àteros - chi su re Vittorio Amedeo II tzediat su [Regnu de Sitzìlia|Sitzìlia]] a su Àustria in càmbiu de sa Sardigna. In ubbidièntzia a su tratadu de Londra, fia[t istadu sutascritu in S'Aja su 8 austu 1720 s'acòrdiu chi decretaiat su passàgiu de su Regnu de Sardigna a is Savojas[10].
De tando a in antis totu sos istados chi partenent a sa domo Savoja diant formare su «Regnu de Sardigna, Tzipru e Gerusalemme»: s'amministratzione istatale at a impreare s'agetivu «sardu», in ue rechertu, pro totu sos atos de su Regnu e su pòpulu at a èssere "sùdditu de Sua Maestade su Re de Sardigna, Tzipru e Gerusalemme".
Cunsideros finalesModìfica
Mancari s'Ispagna essiat tando pro semper dae s'istòria de Sardigna, su longu cuntatu de is sardos cun sa cultura in antis cadalanu-aragonesa e a fatu ispagnola aiat lassadu rastas duràbiles. Pro medas de deghes de annos e a su nessi fintzas a s'edade de sa Restauratzione fiat istadu difìtzile pro is guvernantes sabàudos de nde bogare impreos e formas culturales a fundu raighinados, susetotus in intro de sa classe aristocràtica, ma fintzas in sa populatzione rurale. In is limbas sardas de su restu sas rastas lessicales ibèricas sunt galu ladinas, gasi comente in sos costùmenes, in is festas religiosas mannas e in is medas formas de sotzializatzione. In custu sensu, cun totu chi su perìodu ispagnolu siat ampramente cunsideradu su prus iscuru de s'istòria de s'ìsula, cheret ammìtidu chi una parte abbundante de su patrimoniu culturale sardu ancoras oe ammustrat vìnculos profundos de afinidade e cumpartzimentu cun su de sa penìsula ibèrica.[11]
NotasModìfica
- ↑ G. Serri, La penuria d'uomini, in F. Manconi (a incuru de), La società sarda in età spagnola, Casteddu, 1992-3; J. Day, Uomini e terre nella Sardegna coloniale, Torinu 1987
- ↑ Massimo Guidetti, Storia dei sardi e della Sardegna, Volùmene 3 p.55-56
- ↑ Su parlamentu sardu, istitutu de antigu regìmene, pro custu de non confùndere cun sos omònimos òrganos rapresentativos cuntemporàneos, fiat formadu dae tres “istamentos” (narados fintzas “bratzos”, cando fiat riunidu in sèida plenària), in rapresentàntzia de su cleru (istamentu eclesiàsticu), de sa nobilesa (istamentu militare) e de is tzitades (istamentu reale).
- ↑ Bie: A. Matone, sas istitutziones e sas formas de at guvernadu', in Anatra, Matone, Turtas, Letà moderna. De sos aragonesos a sa fine de su domìniu ispagnolu, Milanu, 1989; F.C. Casula, Istòria de Sardigna, Tàtari-Pisa, 1994
- ↑ Nd'ammentamus unos cantos chi ancoras oe iscandint su cursu de sas istasones in Sardigna: Sa Sartiglia de Aristanis, is ritos de Chida Santa, sa calada (faradda) de is Candelieris, in Tàtari
- ↑ Abarrant a ddu testimoniare sos atos de is sìnodos obispales sardos e de is protzessos chertados a crètidas brùscias o majàrgios. In propòsitu si bidant; D. Turcos, Maschere, miti e feste della Sardegna, Roma, 1990; Ead., Lo sciamanesimo in Sardegna, Roma, 2001
- ↑ In propòsitu: A. Matone, La Sardegna nel mondo mediterraneo e Id., Le istitutzioni militari in Anatra, Matone, Turtas, L'età moderna, tzit.
- ↑ In propòsitu: M. Le Lannou, Pastori e contadini di Sardegna, Casteddu, 1979; J. Day, Uomini e terre nella Sardegna coloniale, tzit.
- ↑ Si bidat in propòsitu: R. Turtas, La chiesa durante il periodo spagnolo, in Anatra, Mattone, Turtas, L'età moderna, tzit.
- ↑ In propòsitu: A. Matone, La cessione del regno di Sardegna, in “Rivista storica italiana”, 1992
- ↑ In propòsitu: J. Arce, España en Cerdeña, Madrid, 1960; G. Sotgiu, Storia della Sardegna sabauda, Roma-Bari, 1984; F. Manconi, L'”ispanizzazione” della Sardegna: un bilancio, in Brigaglia, Mastino, Ortu (a cura di), Storia della Sardegna, Roma-Bari, 2002
BibliografiaModìfica
- ELIAS DE TEJADA,Francisco, Sardegna ispanica, Solfanelli, Chieti 2020
- ARCE, J., España en Cerdeña, Madrid 1960
- BOSCOLO, A., Il feudalesimo in Sardegna, Casteddu 1967
- LE LANNOU, M.:, Pastori e contadini di Sardegna, Della Torre, Casteddu 1979
- SORGIA, G., La Sardegna spagnola, Chiarella, Tàtari 1982
- ANATRA B. - DAY J. - SCARAFFIA L., La Sardegna medievale e moderna, Torinu, UTET, 1984, in AAVV. (diretzione de G. Galasso), Istòria de Itàlia, 1979-1995, vol. X
- DAY, J., Uomini e terre nella Sardegna coloniale. XII-XVIII secolo, Einaudi, Torinu 1987
- ANATRA, B. - MATTONE, A. - TURTAS, R., L'età moderna. Dagli aragonesi alla fine del dominio spagnolo, Jaca Book, Milanu 1989, III vol. de sa sèrie Storia dei sardi e della Sardegna, a incuru de Massimo Guidetti
- FOIS, B., Lo stemma dei quattro mori. Breve storia dell'emblema dei sardi, G. Delfino, Tàtari 1990
- TURCHI, D., Maschere, miti e feste della Sardegna, Newton-Compton, Roma 1990
- MATTONE, A., La cessione del regno di Sardegna. Dal trattato di Utrecht alla presa di possesso sabauda, in “Rivista storica italiana”, 1992, fasc. I, pp. 5–89
- AAVV. (a cura di F. Manconi), La società sarda in età spagnola, Cussìgiu Regionale de Sardigna, 2 voll., Casteddu 1992-93
- CASULA, F.C., Storia di Sardegna, C. Delfino-ETS, Tàtari-Pisa 1994
- TURCHI, D., Lo sciamanesimo in Sardegna, Newton-Compton, Roma 2001
- BRIGAGLIA, M. - MASTINO, A. - ORTU, G.G., Storia della Sardegna. 1.Dalle origini al Settecento, Laterza, Roma-Bari 2002
- SEDDA, F., La vera storia della bandiera dei sardi, Condaghes, Casteddu 2007
- PORCU, Giancarlo, Régula castigliana. Poesia sarda e metrica spagnola dal '500 al '700, Il Maestrale, Nùgoro 2008
- MANCONI, F., La Sardegna al tempo degli Asburgo. Secoli XVI-XVII, Il Maestrale, Nùgoro 2010
- MANCONI F., Castigo de Diós: la grande peste barocca nella Sardegna di Filippo IV , Donzelli Editore, Roma 1994


c: text/html

text:
Cosa troverete: Lucio Fontana, Fausto Melotti e Leoncillo Leonardi @ ML Fine Art Matteo Lampertico, Milano; Jeong-Yoen Rhee @ PAN Palazzo delle Arti, Napoli; Andrea Mastrovito @ Palazzo Fabroni, Pistoia; Stefano Paulon @ MADE4ART, Milano; Matteo Nasini @ CUBO Condividere Cultura, Bologna; Baldo Diodato @ Galleria Mario Iannelli, […]
Cosa troverete: Letizia Battaglia @ Crumb Gallery, Firenze; Georges de La Tour @ Palazzo Reale, Milano; February James @ Luce Gallery, Torino; Keith Haring e Paolo Buggiani @ EXMA’, Cagliari; Alessandro Bazan e Fulvio Di Piazza @ Galleria Giovanni Bonelli, Milano; Leonardo Basile @ Centro d’Arte e Cultura […]
Cosa troverete: Hermann Nitsch a Verona; Kyle Thompson a Milano; Banksy a Genova, Carlo Scarpa a Verona; Joan Miró e Giovanna Fra a Cuneo; Joana Escoval a Milano; Arcangelo a Gallarate; Marcello Dudovich a Chiasso; Giovanni Oberti a Milano; Lek M. Gjeloshi a Firenze; Bill Beckley a Napoli; […]
Cosa troverete: Picasso a Milano; Jesse Jacobs a Carrara; Bruno Munari a Milano; Rä di Martino a Roma; Barry X Ball a Varese; Nanda Vigo, Krijn de Koning e Zeitguised a Venezia; Amedeo Modigliani a Caserta; Michael Fliri a Milano; Manifesta 12 a Palermo; Gianfranco Baruchello a Rovereto; […]

robotstxt: allowed

filter: keep


text:
S’EMIGRAZIONE DE SOS SARDOS IN S’ISTORIA
Programma di Videolina ore 22.00 del 14-11-2014
Pimpirias
condotta da Tore Cubeddu
Testo scritto della mia Intervista che ha aperto la trasmissione
Su Emigrazione e Immigrazione
Sos Sardos cumintzant a emigrare in s’agabbu de s’Otighentos pro curpa de sa politica de su Guvernu italianu chi in Sardigna (e in totu su Meridione) produit una crisi economica e sotziale manna, manna meda. Acuntesset custu: su capu de su Guvernu Frantziscu Crispi in su 1887 segat sos raportos cumertziales cun sa Franza e custa pro vengantzia e ritorsione non comporat prus sos produtos agriculos e pastorales dae sa Sardigna ( su binu, su casu, sa petza, etc.). S’economia sarda est a culu in terra ca sa Sardigna non tenet prus su mercadu frantzesu. Duncas sos pretzios de sos produtos agriculos mìnimant semper de prus, de su late comente de su binu, chi dae 30-35 e finas 40 liras a etolitru mìnimant a 6-7 liras.
Unu disacatu mannu: massajos e pastores non podent tirare sa vida cun cusssos pretzios e duncas cumitzant a emigrare: in prus de chentu migia andant a Europa, finas a Africa ma mescamente a America (Argentina mescamente).
Un’atera unda de emigratzione la tenimus in sos annos chimbanta/sessanta: propiu cando in Italia connoschent su boom economicu in Sardigna, de custu, no intendimus mancu su fragu e sighimus a lassare s’Isula pro su disterru a Germania, Olanda o a sa Fiat in Torinu. Dae su 1954 a su 1970 prus de 400 migia Sardos lassant sa Sardigna. Sa de tres undadas de emigratzione la semus bidende oe etotu: cun sos giovanos laureados chi no agatant traballu inoghe e si nch’andant a foras.


text:
Olanda-Macedonia del Nord è disponibile su Sky Sport (253), live streaming su SkyGo e su Now e anche in Diretta Gol su Sky Sport Uno (201) e su Sky Sport (251).
Ucraina-Austria ore 18 è disponibile in diretta tv su Sky Sport Football (203), Sky Sport (252), live streaming su SkyGo e su Now eanche in Diretta Gol su Sky Sport Uno (201) e su Sky Sport (251).
Finlandia-Belgio ore 21 è disponibile in diretta tv su Rai1, Sky Sport Football (203), Sky Sport (252), live streaming su RaiPlay, su SkyGo e su Now e anche in Diretta Gol su Sky Sport Uno (201) e su Sky Sport (251).
Russia-Danimarca ore 21 è disponibile su Diretta tv su Sky Sport (253), live streaming su SkyGo e su Now e anche in Diretta Gol su Sky Sport Uno (201) e su Sky Sport (251).


text:
Baixar Musica de Dj Kalisboy Feat. Kénia Kossa & Stelvia Kossa - Sorriso Irritante Download MP3
Dj Kalisboy Feat. Kénia Kossa & Stelvia Kossa - Sorriso Irritante Baixar MP3
Dj Kalisboy Feat. Kénia Kossa & Stelvia Kossa - Sorriso Irritante Download
Dj Kalisboy Feat. Kénia Kossa & Stelvia Kossa - Sorriso Irritante MP3 Download
Baixar Musica Download MP3 Dj Kalisboy Feat. Kénia Kossa & Stelvia Kossa - Sorriso Irritante
Baixar Musica Nova de Dj Kalisboy Feat. Kénia Kossa & Stelvia Kossa - Sorriso Irritante
Baixar Musica Nova
Download Músicas
Baixar Musica de
Baixar Nova Musica
Ouvir e Baixar Músicas


text:
/6v/ 1Constituimus et ordinamus qui sos officialis de regnu over curadores c’ant esser in sas contradas siant tenudos de pregontare sos iurados de ciaschuna villa tres voltas s’annu et non plus pro sas furas et pro sas largas qui s’ant faghere in sa villa o in sa aditioni de sa villa et pro sos corgios qui ant esser acatados in sas domos. 2Qui cussos officialis de rennu o curadores c’ant essere in sas contradas pozant batire per iscritu su pregontu et issu c’ant avire naradu sos iurados et ipsu c’ant avire factu secundo ragione de sas furas et de sas largas et de sas maquicias, si qui sus dictos officiales ‹o› curadores c’ant essere in sas contradas indi pozant faghere ragione a sa camera tres voltas s’annu, zò est pro corona de Loghu de Sancto Marcho et pro corona de Sancto Nicola et pro corona de Plama.
19.2. Qui cussos officialis] Si cussos officialis
19.2. officiales ‹o› curadores] officiales curadores


text:
Sos mestieris de su cìnema: Francesco Pamphili – Vìdeu
Traduzioni di Tore Cubeddu - Su presidente de sa Kairosfilm est su produtore de su film “L’Accabaddora” de su regista Enrico Pau. Intervista de Enrica Anedda – ripresas de Valentina Corona
Romanu, artu, distintu, ogrigàtinu, tenet una manera de fàghere garbada e nointames s’esperièntzia sua longa in su mundu lughente de su cìnema no est presumidu, est ùmile e tratat cun totus.
Serrende, Francesco Pamphili non torrat cun su clichè clàssicu de su produtore barrosu chi arribat in sa terra de sos sardos a lis imparare comente si faghet cìnema. A s’imbesse, est curiosu meda e custu si bortat in una dote rara meda: sa capassidade de ascurtare a s’àteru. Capassidade chi belle che beru at imparadu in sos annos longos de atividade in sa professione de avocau, in antis de imbucare in sa carriera de produtore, posca afortiada cun sa pràtica fitiana in sa meditatzione trascendentale. No est de badas chi Kairos su nùmene de sa sotziedade sua de produtzione chèrgiat nàrrere su tempus de Deus, su mamentu giustu, intzertadu.
Bi fiat finas isse in s’atopu de sos operadores de su setore cìnema, cunvocadu sa chida colada dae s’Assessore a sa Cultura de sa Regione Autònoma de sa Sardigna, Claudia Firino: Pamphili pro oras meda at ascurtadu a sa muda finas a cussos chi in sos interventos issoro l’ant numenadu. Petzi a congruos de s’atopu, in su mamentu giustu, nd’at tzacadu una pregunta de importu: “Assessora, mi perdonet, a si podet ischire cales sunt sas summas intregadas a sos àteros setores de sa cultura? Custa est sa manera ebbia de cumprèndere s’atentu verdaderu de sa Giunta pro unu setore istratègicu finas dae su ghetu econòmicu che a su cìnema”. A dolu mannu s’Assessora no at ischidu (o chertu) torrare imposta. E a totus sos chi bi fiant est abarrada agangada un’àtera pregunta, custa borta fata a Pamphili etotu: “Comente est chi bi fiat un’atopu de sos operadores sardos?” s’isceda si podet petzi pessare.
Su produtore prus che beru in prus de s’iscenegiadura de L’Accabadora, s’est innamoradu finas de Casteddu e de sa Sardigna. Su film de Enrico Pau, est comomai acabadu e est in montàgiu, Cinemecum bos proponet una intervista fata s’ùrtima die de ripresas: su produtore contat s’esperièntzia sua in Sardigna e sas dificultades de su mestieri de produtore.
Articoli correlati:
Il mistero de “L’Accabadora”, prime immagini dal set del film di Enrico Pau
Focus. "L'Accabadora": foto dal set e Crew List completa
17 dicembre 2014


text:
addóbbu , nm Definitzione su acropare, is cropos Sinònimos e contràrios banzu, bultzonada, colpu, dobbe, irdóbbiu Frases at inténdiu un'addobbu légiu a s'enna de ndi fai assustrai povintzas su prus abbistu Ètimu srd. Tradutziones Frantzesu coup Ingresu blow Ispagnolu golpe Italianu percòssa Tedescu Hieb.
alenàre , vrb: alinare Definitzione mandhare a fora su respiru, arrespirare Sinònimos e contràrios abidai, anidare Frases aleno ervosas dulcuras furadas dae sa catassa fumosa de s'últimu tortu 2. intendho su bentu alinendhe acurtzu meu Ètimu ltn. alenare Tradutziones Frantzesu respirer, souffler Ingresu to breathe, to blow Ispagnolu respirar, soplar Italianu respirare, soffiare Tedescu atmen, blasen.
alénu, àlenu , nm Definitzione s'ària chi intrat a o essit de is prumones portandho s'ossígenu a su sàmbene e leandhondhe s'anidride carbónica, sinónimu fintzes de fortza Sinònimos e contràrios àbidu, alentu, àlinu 1, isalenu / foltza / alore Maneras de nàrrere csn: bogare, leare, torrare a. = bogare, leare, torrare àlidu, respirare; in d-un'à. = in d-unu sinnu; èssere de sete alenos, o àere sete alenos = èssiri forti meda, corriatzu; èssere a s'a. = morindhe (nadu de malàidu, betzu), finindhe, iscutinendhe (nadu de provista) Frases fit faedhendhe asciuconada e cun s'alenu curtzu ◊ li est manchendhe s'alenu: est morzendhe! ◊ benindhe fia mancu, un'istante s'alenu mi est mancadu! (A.Dettori)◊ lu giamant e no faedhat, tantu li mancat s'alenu ◊ fut tocadu de partire dae sas iscolas po dare alenu a sa poesia a bolu! 2. sa domo sua est unu porchile: si b'intrades bos leat s'alenu ◊ no fit cosa de resístere cristianu: leaiat s'alenu su pudore 3. su "Chi eja!" a Zuanne nche li est essidu in d-un'àlenu 4. za morit cras, tziu Batore: est de sete alenos!… Ètimu srd. Tradutziones Frantzesu souffle, haleine Ingresu blow, breathe Ispagnolu aliento, soplo Italianu sóffio, àlito, respiro Tedescu Blasen, Atem.
anchiàda , nf: Definitzione cropu de camba (anca), de pei (de ananti), nau de animales Sinònimos e contràrios anchionada Ètimu srd. Tradutziones Frantzesu coup de patte Ingresu blow with a paw Ispagnolu patada Italianu zampata Tedescu Pfotenhieb.
corfichédhu , nm Definitzione min. de corfu, cropighedhu Tradutziones Frantzesu petit coup Ingresu small blow Ispagnolu golpecito Italianu pìccolo cólpo Tedescu kleiner Schlag.
dòbbe , nm: dobbo Definitzione su cropu o sonu surdu chi faet una cosa orruendho a terra; cropos a meda iscudendho a ccn. po calecuna cosa chi at fatu / dare, leare, buscare, collire d. Sinònimos e contràrios addobbu, apiossa, arropu, banzu 1, cabossa, carda, mazadina, piritzofu, pista, surra 2. che unu macu est essidu bochindhe a dobbes de fuste anades e dindos ◊ oe che leas dobbe, si no l'agabbas! Ètimu srd. Tradutziones Frantzesu coups, rossées Ingresu blow, stroke Ispagnolu choque, paliza Italianu percòssa, bòtta Tedescu Schlag.
farrancàda, farrancàra , nf: afrancada, farruncada, francada, franchiada Definitzione cropu de farranca; tanti de cosa chi istat in d-una o fintzes duas manos unias; unu tanti pagu precisu / francada de agiudu = betada de manu azuendhe Sinònimos e contràrios apuinada, brancada, frascada, manada / giunta / farranca 2. custa mi paret una francada de macos,sarvamentu! ◊ at ghiradu una bella francada de linna a su fogu ◊ pongat sa pingiada de s'àcua e ghetidinci una farrancada de sali! ◊ totu cudha cosa mi l'aggantzaia a franchiadas ◊ dèu a fusteti custa cosa si dha pagu cun su dinai totu a una farrancara 3. sunt andhados pro li dare una francada de agiudu Ètimu srd. Tradutziones Frantzesu coup de patte, poignée Ingresu blow with a paw, handful Ispagnolu patada, puñado Italianu zampata, manciata Tedescu Tatzenhieb, Handvoll.
illinnarjàda , nf Definitzione cropu giau cun nae de linna Sinònimos e contràrios colpu, ilbarriada, irbirroncu, irrugada, irruncada, irzarriada Frases illinnarjada de fuste Ètimu srd. Tradutziones Frantzesu coup de bâton Ingresu blow (with a cudgel) Ispagnolu paliza, varapalo Italianu legnata Tedescu Stockschlag.
incrivíre , vrb Definitzione calare unu cropu, giare su cropu abbaidandho bene innanti comente iscúdere, pigandho sa mira Sinònimos e contràrios isciúdere, tzacai Tradutziones Frantzesu frapper Ingresu to deal a blow Ispagnolu asestar un golpe Italianu assestare un cólpo Tedescu einen Schlag versetzen.
innàdu , nm Definitzione cropu de ischina, móvia de sa carena coment'e nadandho / avb.: a innadu = cun unu corpu de ischina, móida a incannadas Sinònimos e contràrios ischinada Tradutziones Frantzesu coup de reins Ingresu blow with one's back Ispagnolu espaldazo Italianu schienata Tedescu Rückenstoß.
inniscíre , vrb: innisie, innisire, innixire Definitzione sonare su nasu po ndhe bogare su mucu Sinònimos e contràrios ischisciare, ischiscire, mucai, nesire, sinire Frases innisíresi, nisire su mucu ◊ s'innisiant in su manigotu! ◊ est a istúrridos e innisíndhero Ètimu srd. Tradutziones Frantzesu se moucher Ingresu to blow one's nose Ispagnolu sonarse Italianu soffiarsi il naso Tedescu sich die Nase putzen.
irbrenugàda , nf: irbrinucada, isbenujada Definitzione cropu de benugu Sinònimos e contràrios ilgrenucata Frases si l'at cotadu suta e leadu a irbrenugadas ◊ peta de anzone arrustu… manigade, no sunt mancu irbrenugadas, no! Ètimu srd. Tradutziones Frantzesu coup de genou Ingresu blow with the knee Ispagnolu rodillazo Italianu ginocchiata Tedescu Kniestoß.
ischinàda , nf Definitzione cropu de ischina, genia de móvia lestra Sinònimos e contràrios innadu, ischitzinada, sédhidu Frases iscúdere un'ischinada pro sere a cadhu ◊ s'àinu cun duas ischinadas sàrtiat concas de perda e prantones ◊ in pagas ischinadas ch'est pigadu a s'àrbure Tradutziones Frantzesu coup de reins, frétillement Ingresu blow with one's back Ispagnolu golpe de riñones, esguince Italianu schienata, guizzo Tedescu Rückenstoß, Ruck.
ischisciàre , vrb Definitzione innisire su mucu e illimpiare su nasu Sinònimos e contràrios inniscire, ischiscire, nesire Ètimu srd. Tradutziones Frantzesu se moucher Ingresu to blow one's nose Ispagnolu sonarse Italianu soffiarsi il naso Tedescu sich schneuzen.
isprammetàda , nf: spalmetada Definitzione cropu de isprammeta giau a sa pranta de sa manu Sinònimos e contràrios palmetada 2. ite nos restat candho isprammetadas de ingannia lódhurant faedhos e mentes e no lis dant pasu? (G.Maieli) Ètimu srd. Tradutziones Frantzesu coup de baguette Ingresu blow (with a stich) Ispagnolu palmetazo Italianu bacchettata Tedescu Gertenhieb.
issannàda, issanniàda , nf Definitzione su issannare; cropu de sanna, fintzes aungada, iscarràfiu / issannada de porcu, de rú Sinònimos e contràrios assannigada Ètimu srd. Tradutziones Frantzesu coup de défense Ingresu blow with the tusk Ispagnolu colmillazo Italianu zannata Tedescu Hieb mit den Hauern.
istrudhàda , nf Definitzione cropu de terudha; su tanti de cosa chi leat una terudha Sinònimos e contràrios istrudhonada, terudhada / palte, partzida 2. za la zughet una bella istrudhada de machine, cussu! Ètimu srd. Tradutziones Frantzesu coup de louche Ingresu blow with a ladle Ispagnolu cacillo Italianu mestolata Tedescu Schlag mit der Schöpfkelle, Schöpfkellevoll.
marràda , nf: marrara Definitzione su marrare, su trebballare a marra; su cropu de pei (de ananti) chi giaent is animales a terra, coment'e a arrasigadura (e fintzes crache) Sinònimos e contràrios tzapada / immarrargiada / càrcini Maneras de nàrrere csn: andai o cúrriri a marradas = andhare a brincos, crabiolare, atapendhe a forte sos pes a terra, nadu de cadhu (e fintzas de zente) a tota fua; pesaisí a marradas = pesàresi a cumeradas, a brincos; pèrdiri sa m. = pèrdere sa fortza, sa balia Frases a Paschixedha sa primu marrada de sa faixedha depiat èssiri acabbada 2. su cuadhu si ndi est pesau a marradas candu si est agatau cun sa funi in su tzugu! ◊ s'ebba daiat marradas in s'impedradu ◊ su cuadhu at giau tres marradas a piturras a su meri 3. custu mengianu apu biu in su celu una cosa mai bia, coment'e un'istella, currendi a marraras ◊ is molentis andant a marradas ◊ frarixedhu miu comenti at biu su coró c’iscudit su fàsciu a terra e atacat a curri a marraras, a cérrius Ètimu srd. Tradutziones Frantzesu piochage, coup de patte, coup de griffe Ingresu blow with a paw Ispagnolu azadazo, coz Italianu rampata Tedescu Scharren.
nesíre , vrb: niscire, nisire, nisiri, nissire Definitzione sonare su nare, su nasu, innisire su mucu Sinònimos e contràrios inniscire, ischisciare, ischiscire, mucai, sinire Frases nesíresi su nasu ◊ sos mucadoredhos sunt fatos pro nisire ◊ nísidi su mucu! Ètimu srd. Tradutziones Frantzesu se moucher Ingresu to blow one's nose Ispagnolu sonarse, limpiarse las narices Italianu soffiarsi il naso Tedescu sich schneuzen, sich die Nase putzen.
pedràda , nf Definitzione pedra pitica iscuta atesu, cropu de pedra / leare a pedradas, giogàresi a sa p. = iscúdere a pedra Frases si sunt giogados a sa pedrada e a isse li at essidu unu biaconcu in chizos Ètimu srd. Tradutziones Frantzesu coup de pierre Ingresu blow with a stone Ispagnolu pedrada Italianu sassata Tedescu Steinwurf.


text:
Frank Serpico
Articulu in logudoresu
Francesco Vincent Serpico (nàschidu in Noa Iorcu su 14 de abrile de 1936) est un'azente antigu de su Departamentu de Polima de sa tzitade de Noa Iorcu de orìzine italiana (babos suos fiant emigrados a sos IUA dae Marigliano, una bidda a curtzu de Nàpule), famadu pro aer iscobertu su livellu artu de currompidura chi esistiat in sas filas de sa polima de sa metròpolis in s'oru de s'Hudson intre sos annos sessanta e setanta de su sègulu coladu, un'atu de balentia chi nch'aiat zutu a John V. Lindsay su sìndigu a numenare pro sa prima bia una cummissione, sa Knapp, pro realizare imbestigaduras in intro de sa polima noaiorchesa. Su prus de sa numenada sua Serpico l'aiat lograda a pustis de sa rodadura de sa pellìcula Serpico in su 1973, protagonizada dae Al Pacino, chi fiat istadu propònnidu pro unu prèmiu Oscar.


text:
frequenza Radio Città89.7Radio Pane Burro MarmellataFerrara - Emilia Romagna
89.7Radio Pane Burro MarmellataModena - Emilia Romagna
98.2Radio Pane Burro MarmellataBologna - Emilia Romagna
98.3Radio Pane Burro MarmellataReggio nell Emilia - Emilia Romagna
98.3Radio Pane Burro MarmellataCarpi - Emilia Romagna
98.3Radio Pane Burro MarmellataModena - Emilia Romagna
105.5Radio Pane Burro MarmellataReggio nell Emilia - Emilia Romagna
105.5Radio Pane Burro MarmellataCarpi - Emilia Romagna
105.5Radio Pane Burro MarmellataModena - Emilia Romagna
98.2Radio Pane Burro MarmellataAsiago - Veneto


text:
Is trassas de sa genti beccia
di Albertina Piras
Gei esti cosa bella s’imbecciai!
A no tenni u’anima po chistionai!
Deu m’abarru inoi setziu in sa ia.
Trist’e misenia de chi no podit prus traballai!
Mellus mottu che bivi sou,
ca po papai no tengiu mancu u ou!
E sa penzioi? No esti arribada manc’oi!
An chi ddus pottinti a presoni cun papacius e tottu!
Funti abettendu a mi bì mottu!
E po no chistionai de cussa filla mia,
sempri penzendu a s’annada de s’obia!
Cussas terrixeddas mi ndi olidi pigai,
ma de m’attendi…
Mancu a ndi chistionai!Su becciu e sa filla ( Il vecchio e la figlia )( Sa filla )Buogiornu babbai,
eita faidi setziu in sa ia
in custu menguianu de cibixia?
Andausu aintru a chistionai.( Su becciu ) Ma lassamì stai,
no tengiu gana mancu de mi ndi pesai.
Aintru no tengiu nudda de fai
e innoi passada genti
e mi potzu spreviai.( Sa filla ) Assumancu a mei ada fai intrai!
Su lettu oidi a si ddu fai?( Il vecchio ) E a pustis prangiu
no m’appa depi torrai a croccai?( La figlia ) E su prangiu?
Oidi a si ddu comprai?
( Il vecchio ) E chini tenidi dinai?
Mesu liba de arangada
mi dda potzu comprai deu,
candu mi setzidi a beni.
( La figlia ) Bengiada a domu,
ca tengiu petza de brebei.
( Il vecchio ) Nou, mi praxidi in domu mia
( La figlia ) Attru che in domu mia.
Esti sempri in sa ia!
Ma insasa mi faidi intrai
o abarru pagu a ddu lassai.
E poi no endidi a nai ca ddu lassu sou!
( Il vecchio ) Bai ca nou, ca deu cosas
diaicci no nd’appu mai scoviau.
Su fattu de domu no nci dd’appu mai bogau.
Tui nci benis finzas troppu.
In domu tua a soba depis fai tottu.
E deu cumprendu tottu su chi ses sacrifichendu…
E su chi ses penzendu!
Bai, ca gei m’app’arrangiai,
chi tengiu abisongiu gei t’app’avvisai,
( Sa filla ) Bà, bà, arrangisì,
passu a buttega a mi comprai s’arrosu.
( Il vecchio ) Bà, bà, filla mia, adiosu!
Su becciu e su nebodi ( Il vecchio e il nipote )
( Su nebodi ) Ciao nonno,
lo sai cosa dice la mamma di te?
Che ti piace lu ziccheddu!
( Su becciu ) Anchi t’ia acciottau a piccioccheddu,
birbanti che su nonnu e tottu!
Apessi fattu mancai a trottu,
ma deu cun custu notzenti
mi faidi prexei a chistionai.
E imoi dd’ollu cumbidai.
Andausu a coxìa,
ca ti donu u’a tassa de malvasia,
( Su nebodi ) No, nonno, ascolta la poesia:
Fa la vendemmia il contadino
e pigia l’uva poi dentro il tino.
Ecco che il mosto presto fermenta,
fra qualche giorno vino diventa.
Mangia pur l’uva, caro bambino,
ma dammi retta, non bere vino!
Solo gli adulti ne posson bere
e con giudizio, solo un bicchiere.
Lo sai, dice l’uva,
l’uomo mi calpesta,
ma io gli faccio girare la testa.
( Su becciu ) Bà! Accabau, ca fadeus festa?
Ndi scisi meda po essi piccioccheddu!
E imoi nonnu ti donada petza de proceddu!
Ma u segretu ddu scis appoderai?
Castia ca a anima bia no depis scoviai
ca nonnu, in domu sua,
papada e buffada cun prexei,
faidi su chi olidi e s’intendidi rei!


text:
1 Sapadu ad dies XVI de aprile in su annu MCCCCLVIII ad incharnatione domini.
2 Andria Seche, figu de donnu Iorgy Corvulanu desa villa de Tulalba, desa diocesa de Sorra, si ordinat ad jaganu de epistola, adsu quale su suprascritu donnu Jorgy Corvulanu, babu suo, li fechit su titulu canonigu obligandosy in persona benes estantes e moventes, apidos et apidores, de tenerlu bene vestidu et bene pro- vistu de ogni cossa assa vida sua necessaria, ad honore desu ordi- ne clerigale, 3 et promitet et si obligat sos scritos benes non vender, non alienare, non donare et nen de issos testare fini ad tantu que su scritu Andria siat benefficiadu a modo que potat facher sa vida sua cun honore desu ordine clerigalle. 4 Presentes  bile Asinar Pardo et donnu Johanne Ferrale et †…† calonigu Basili †…†.


text:
Pubricaus unu contu de Lisandru Mongili in sa trasmissione Is contus de su domìnigu de sa RAI pro sa Sardigna de su 13 de martzu 2022.
de Lisandru Mongili
Deo seo stadu incue, in su 1988. S’esperièntzia est stada forte meda in Rùssia a manera generale proite ddoe fiat sa perestrojka e totu pariat possìbile, e seo andadu in Ucraina puru.
Prima de totu, arribende de Mosca, tocat a pensare chi Kyjiv est a milli treghentus kilòmetros de Mosca. Est un atru logu. In cuddu tempus, in s’Unione Soviètica, cando arribaias incue, comente sardu, sa primu cosa chi apo bidu fiat sa limba, ca totu fiat scritu in ucrainu. Mi regordo semper, in su trenu de note – ca ddoe fiant cuddos trenos de note sovièticos bellos meda – mi fia schidadu e fia in un atru logu, totu birde, totu no prus niadu, e ddoe fiat custa ràdiu, chi trasmitiat in una limba chi deo no cumprendia.
E a sa lòmpida custa tzitade manna, bella meda, ca Kyjiv est bella meda, inue m’aiant assinnadu a unu de su KGB, chi mi sighiat de mangianu a merì, e chi deo apo sfidadu. Est a nàrrere, dd’apo custrintu a andare a pee fintzas a Babyn Jar, chi est su gorropu terrìbile de Kyjiv inue ant ochidu a trintamilla Ebreos sa chida a pustis de s’ocupatzione nazista, ghetende-nche is corpos. Ma in su tempus sovièticu ddoe fiat feti una losixedda chi no amentaiat a is Ebreos, ma, genericamente, a is “tzitadinos sovièticos” ochidos.
Sa cosa chi m’aiat spantadu fiat stada sa reatzione de is collegas moscovitas a s’andada, ca totus naraiant “E ite ddoe faes in Ucraina? Là chi sunt antigos, no sunt interessantes”. E, invecias, fiant interessantes meda, e fiant meda diversos e cuntrarios a is collegas moscovitas. Ddoe fiat una cuntierra acadèmica, naraus. Però sa cosa prus de importu fiat sa limba. Totu fiat scritu in ucrainu però sa gente, e prus chi totu is collegas, sa gente studiada, chistionaiant in russu.
S’ucrainu fiat cunsideradu che su sardu in Sardigna, una limba de pagu contu bona feti a contare contos. Totus ddu connoschiant, ma pro faeddare de cosa sèria depiant faeddare in russu. Si chistionat meda de sa diferèntzia aintre is Russos e is Ucrainos o de su fatu chi, comente narat Putin, sunt su pròpiu pòpulu. Podeus nàrrere chi est berus e fartzu a sa pròpia manera. Ca ddoe at de seguru unu cuntinuum: ddoe sunt cosas chi ddos aunint, ma cosas meda chi ddos dividint. E a bortas sunt is pròpiu cosas. Duncas no si cumprendit bene. Pro nàrrere: totu is duas narant chi benint de custu Stadu chi si tzerriaiat sa Rus’ de Kyjiv [IX-XIII secc.]. No sa “Rùssia”, sa Rus’: ca bortendi in limbas nostras custa cosa cunfundit.
Pro nàrrere, Rùssia in russu no si narat “Russia” ma si narat “Rossìja”: est unu càmbiu cunforma a custa raixine “Rus’”. Duncas sa discendèntzia de sa Rus’ a sa Rùssia ddoe at, ma est indireta. E prus chi totu custa tzivilidade est sparèssida ca est arribadu Gengis Khan (o mellus, is eredes suos) chi at sciusciadu totu. E duncas est una cosa mìtica, sa Rus’. Chi no cumprendiat sa zona de Mosca, sinò in sa fase finale e ainnantis de sa fundatzione de Mosca, e de su mudòngiu in custa tzitade de su centru de s’Ortodossia (1321), chi de Kyjiv fiat passadu in sa tzitade de Vladìmir e infinis in Mosca, sende custa tzitade diventade sea de su Grandu Principe, chi fiat una zona ugro-fìnnica.
A pustis de custa invasione tàtaru-mòngola is Islavos ant mòvidu a cudda parte puru, dd’ant colonizada, e ant furriadu sa zona de Mosca a slava issa puru. Kyjiv est decàdida, e pro duos o trexentos annos sa presèntzia mòngola in sa chi oe est sa Rùssia, sa presèntzia polaca in sa chi como est s’Ucraina e sa presèntzia lituana in sa chi imoe est sa Bielorus’ ant divìdidu custas natziones, chi ant tentu pro sèculos una stòria diversa, e si sunt formadas che natziones distintas.
Ma tenint evidentemente sa matessi raixina. Un’atra cosa est sa diferèntzia linguìstica: unu Russu no podet cumprendere s’ucrainu, ma totus is Ucrainos cumprendent su russu, ca dd’ant fatu a scola. Sa russofonia de is Ucrainos no est un’apartenèntzia, est unu pagu comente s’anglofonia de is Irlandesos o, pro nàrrere, s’italofonia de is Sardos.
Medas Sardos semus semper chistionende in italianu ma connoscheus su sardu: figurae-‘si una situatzione chi s’assimbillet pagu-pagu a sa nostra. Ma s’ucrainu fiat vietadu a su tempus de s’Imperu zarista. Custu puru est importante pro cumprendere sa situatzione. Fiat pròpiu vietadu dae sa lei, no si podiat nen scriere nen ligire. Una situatzione chi nosatros in Sardigna no amus mai connota.
Una cosa chi segundu mei est de importu e chi depemus imparare a bìere est ca cuddos pòpulos, is Russos, is Ucrainos, sunt pòpulos chi nos’assimbillant puru. Nosatros ddos bideus comente pòpulos cumpletamente diversos, però totus ligeus is romanzos russos, o ddos eus lìgidos provende emotziones, fele, cumpassione, cumpartzende cunsideru e giuditziu, comente chi is cosas chi si contant s’acontessent in domo nostra. Naturalmente sunt pòpulos diversos de nosatros, però sunt pòpulos europeos, puru cristianos, pro nàrrere. E ddoe at diversidade meda aintro de issos. Invecias ddos pigaus comente unu blocu, e ddos castiaus atraversu schemas geopolìticos o ideològicos: e custu est lègiu meda. Ddoe est unu muntone de pregiudìtzios a pitzus de sa gente de s’Est, no feti de Russos e Ucrainos.
Sa cultura italiana at dispretziadu is Islavos puru, pro sa chistione de sa làcana orientale de s’Itàlia. Su perìodu de s’Unione Soviètica nos at divìdiu, e imoe puru ddoe at in Mosca un’ideologia “euroasiàtica” chi biet s’Europa comente una cosa distinta de sa Rùssia. Epuru, pro nàrrere, Dostoevskij at scritu su romanzu S’idiota in Firenze, e Gogol’ Is ànimas mortas in Roma (chi segundu mei est su libru prus de importu scritu a pitzus de sa Rùssia, e de s’Ucraina puru, ca Gogol’ fiat un’Ucrainu, tocat a ddu regordare, ca s’umorismu puru est connotu pro èssere tipicamente ucrainu). In realtade, Kyjiv est prus acanta a s’Itàlia de cantu no siat acanta a Mosca, comente distàntzia.
Sunt pòpulos profundamente europeos, torro a nàrrere. Is murallas de su Cremlinu de Mosca sunt istadas fatas de is pròpios architetos chi ant fatu su casteddu Sforzesco in Milanu. Certus, ddoe ant diferèntzias de religione, ma is Gregos puru sunt ortodossos, però sunt Europeos. Est unu mundu afascinante, mannu, cunforma a is dimensiones nostras, e chi est stadu separadu de s’Europa ocidentale pro casi unu sèculu. Però, su de ddos castiare comente alienos mi lassat dudosu.
Ddoe at unu muntone de pregiuditzios a pitzus de custos pòpulos, chi no agiudant in custu momentu. E prus chi totu su chi mi spantat est su de cunsiderare s’Ucraina oeindie comente chi no tenghessit sugetividade. Issos depent acetai custu, depent fàere cust’atru, narant. Ma issos imoe sunt esprimende sugetividade, sunt unu pòpulu comente is atros, e meressint su rispetu chi si depet a totus is pòpulos, no sceti a cuddos chi nosi parint prus acanta, o simpàticos.
Fotografia: musement.com


text:
Torrat “Mediterraneo Vermentino” e lompet a sa de tres editziones
In sa Mesa – Su 15 de su mese de argiolas chi at a bènnere at a torrare “Mediterraneo Vermentino”. Sos meres de sa Cantina Su 'Entu de Seddori ant a acasagiare s'atopu dedicadu a su su Vermentinu in sos aposentos de sa cantina issoro.
Tocat a nàrrere ca sa manifestatzione, chi ocannu lompet a sa de tres editziones, torrat cun s'apuntamentu solitu de s'istadiale e lu faghet a pustis de duos annos de arrestu cajonadu dae sa pandemia de covid-19.
A sa manifestatzione ant leare parte cantinas de Sardigna e finas cantinas de Toscana e de Ligùria. Sa Sardigna at a èssere rapresentada dae sa gadduresa La Contralta de Lu Palau, dae sa Cantina Mesa de Arresi e dae sos meres de domo etotu, est a nàrrere dae sa famìlia Pilloni de sa Cantina Su 'Entu. Sa Toscana, imbetzes, at a èssere rapresentada dae sa “Tenuta Sassoregale” de Civitella Marittima, mentres sa Ligùria at a èssere presente cun “La Baia del Sole – Cantine Federici” de Luni. No est totu, pro ite gràtzias a su ligàmine cun su cuncursu enològicu internatzionale “Vermentino” at a èssere finas possibile tastare unos cantos binos chi lompent da sa Còssiga.
Sa manifestatzione at a incumentzare a sas 19.00 cun sos tastos de sos Vermentinos. In programma a sas 19.30 su dibatu asuba de su tema “Il Vermentino e il mare. Dialogo tra i produttori del Mediterraneo”. Ant a leare parte a su dibatu: Roberta Pilloni e Gianluca Ventroni de sa Cantina Su 'Entu; Giuseppe Carrus, chi coordinat sa “Guida Vini del Gambero Rosso”; Robero Gariup de “La Contralta”; Stefano Cova de sa Cantina Mesa; Andrea Daldin de sa “Tenuta Sassoregale” e Giulio Federici de “La Baia del Sole – Cantine Federici”. Su giornalista de “Il Sole 24 Ore” Giambattista Marchetto at a ghiare su debatu.
A sas 20.00 su protagonista de sa manifestazione at a èssere su “street food”, metres a sas 20.30 est in programma sa letzione ““L’incredibile viaggio del cibo attraverso il bacino del Mediterraneo” cun su giornalista Giovanni Fancello, cun Valeria Pilloni de sa Cantina Su 'Entu e cun su “chef” Davide Atzeni de Coxinendi.
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
Orvieto
Articulu in logudoresu
Orvieto est una tzitade minore de s'Umbria in provìntzia de Terni. De origine etrusca, cunservada monumentos mediovales: su palatu de su Populu, su palatu de sos Pabas; e ispetzialmente su Duomo, unu capolavoro de su romanicu- goticu, incomintzadu in su 1280 e finidu in 3 seculos dae architettos, iscultores e pintores chena nuneru (mentuamos s'Orcagna, Giambologna, Luca Signorelli cun sos tzelebres affrescos: s'Ifferru e su Giudisciu). A Orvieto, b'est su famadu Pozzo di San Patrizio de Sangallo il Giovane, profundu 60 metros e largu 13, cun duas iscalas elicoidales.


text:
[c. 41v] 1EGO Petrus Perosino, priore de Bonarcadu, facio recordatione de binkidura c’apo facta in corona de donnu Hugo de Bassu iudice d’Arboree, c’aviat tandu su mesu dessu logu et ipsu ateru mesu fuit de donnu Guigelmu marchesu, iudice de Plominus. 2Kertei in corona sua in Fununi in corte ki fuit de Mariane Guçeri cun Marcu d’Abas pro onnia frati suo ca 3«furunt serbos de sancta Maria de Bonarcadu» et ca: «lus avia in condagi sus parentes suos»; 4et ipse torredimi verbu ca «fudi liberu et ipse et issus frates». 5Positimi iudice a batuere su condagi a corona in co mi posit iudice. 6Et iudice dedillu su condagi a leere ad Caminu, su scriptore suo. 7Lesit su condagi de iudice Goantine, ki fegit sa badia de Bonarcadu et ipsu condagi de iudice Comida, su fìiu, cumente lus derunt assus parentes de cusse ad Bonarcadu et a totu sa generatione k’edi nasciri de·llos. 8Percontedi iudice a sa corona kiteu ’nde llis pariat. 9Adcordaruntsi totos sus ki furunt in corona a torrari sos homines a serbiçu de sancta Maria de Bonarcadu in co naravant sus condagis||[c. 42r] et iudice torredimi sus homines a serbiçu de sancta Maria de Bonarcadu et bingillus. 10Testes: donnu Comida d’Açene d’Urasara et Barusone su fiiu, Comida Pistore curadore de Nurabulia, Petru de Serra spentumadu et Eissu Sakellu Burigu curadore d’Austis, et Iorgi Çancatorta maiore de cavallos et Barusone Lafri, mandadore de Fununi, et Comida de Villa maiore de scolca de Nurabilia, 11Comida de Çepera, curadore de Gilarci, et Mariane de Lacon d’Uras, kergidore de Sinnis, et Goantine Orrodellu, mandadore de regnu de Piscobiu, et toctos cantos furunt sa die in corona in Fununi dava co exivit de silva iudice, dava Bau ludosu. Et icusta binkidura fuit facta secundo die intrante agusti ANNO DOMINI MILLESIMO CCV.
99.7 cusse] cuse.
99.8 ndellis] dellis.


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
mancànte , agt: mancanti Definitzione
nau de cosa, chi no dhu'est totu, chi no est su tanti giustu (e fintzes chi no est fata bene, chi tenet pecu, neghe); nau de gente, chi no est tanti giusta de conca, chi est fora de tinu (si narat fintzes de chie orruet chentza atuamentos candho dhi benit atacu de malegaducu), chi no si cumportat bene; nau de una línia serrada, chi est tundha ma no parívile, no totue chepare (o a distàntzia diferente de su centru)
Sinònimos e contràrios
faltu,
iscassu
/
macu
| ctr.
bundhante,
bundhansciosu
Frases
cantu sunt torraos acatant custa robba mancante: tandho ghirant e dant sa denúntzia ◊ isse est mancante de talentu tantu chi dat provas de veru tontu ◊ cussu est ómine mancante de sentidu ◊ cuss'ómini est mancanti de unu bratzu ◊ coment'e limpiadura est unu paghedhu mancanti
2.
mancantedhu est, custu piciochedhu: arrebbugiu chi no fait! ◊ ant fuidu che pópulu mancante (P.Cau)◊ su babbu istaiat che mancante mirendhe si podiat bídere su fizu torrendhe ◊ orabrora so istadu mudu pario unu mancante, comente sa pudhedra mi ndhe at betadu ◊ sas àteras fint tontas o mancantes e ant trascuradu totu ◊ cussos sunt ventureris mancantes e ingurdos
Tradutziones
Frantzesu
manquant,
imparfait,
hors de raison,
elliptique
Ingresu
lacking,
out of one's mind
Ispagnolu
que falta,
carente,
chiflado,
elíptico
Italianu
mancante,
carènte,
imperfètto,
fuòr di sénno,
ellìttico
Tedescu
mangelnd (di = an+ Dat.),
fehlend,
verrückt.


text:
“Donna Berta” de Leopoldo Clarín Alas, òpera traduida in sardu dae Giovanni Muroni e publicada dae Condaghes in su 2012 (colletzione Àndalas).
Fiat o non fiat fìgiu suo? “Eja, eja” naraiat a bias s’ànima. “Però, mama ingrata, nemmancu como mi connoschides?” pariat chi aboghinaiant cuddas lavras iscanzadas. E àteras bias sas lavras fiant calliadas e s’ànima de donna Berta naraiat: “Chie dd’ischit, chie dd’ischit! Podet èssere unu casu chi s’assimìgiat, casu e fissatzione. E si mi so ammachiada? O mancari issibuddida? Ma, e su de tènnere carchi cosa de su capitanu meu e carchi cosa de me, de totu sos Rondaliegos? Est issu… no est issu!…”.
Si ddi fiat ammentadu de sos santos; de sos santos mìsticos, chi a issos puru ddos soliat tentare su dimòniu; chi Deus si nd’ismentigaiat de pagu in pagu, pro ddos provare, lassende·ddos in sa sicagna de unu desertu ispirituale.
E sos santos binchiant; e mancari fiat oscuradu, annuadu su sole de s’ispìritu issoro, creiant e amaiant… pregaiant in s’assèntzia de Deus, pro chi esseret torradu.


text:
Literadura frantzesa
Sa literadura frantzesa cumprendet s'imparis de sas òperas iscritas dae autores de natzionalidade frantzesa e/o de limba frantzesa. In su primu significadu suo, custa definitzione tirat a inclùere fintzas is òperas literàrias iscritas in limbas gallu-romanzas vàrias de su frantzesu, chi benint a èssere s'anglo-normannu, su galò o su picardu, in s'àmbitu de sa produtzione poètica e vernaculare de s'Edade Mèdia. In su casu de sa poesia trobadòrica in proventzale, imbetzes, is istudiosos sunt portados a sutaliniare s'autonomia sustantziale de custa traditzione culturale frorida in is regiones de su Midi.
Su segundu significadu cumprendet fintzas totu cussos iscritores de limba frantzesa e in limba frantzesa, ma non frantzesos, ativos in Europa de s'Edade Mèdia a is dies de oe. Personalidades illustres comente a Jean-Jacques Rousseau (de Ginevra), Georges Simenon (de su Bèlgiu) o Samuel Beckett (irlandesu) sunt traditzionalmente postos in s'àmbitu de sa literadura frantzesa mancari niunu de issos siat frantzesu. Is resones de tale inclusione s'ispricant cun sa punna, tìpica de sos autores bìvidos in is territòrios francòfonos a làcana cun sa Frantza, a surbire is modellos culturales e is formas literàrias isvilupadas in s'Esàgonu. Pro cantu pertocat sa produtzione literària de is continentes extra-europeos, imbetzes, si preferit chistionare de literadura francòfona pro definire cussu panorama ampru de iscritores, generalmente de natzionalidades diferentes, chi impreant sa limba frantzesa pro descrìere realidades sotziales, polìticas e culturales peculiares de is terras issoro de orìgine.
Sa traditzione literària frantzesa est una de is prus antigas e importantes de mundu otzidentale. Si considerat chi apat tentu orìgine cun is primas testimonias iscritas de sa limba, chi torrant a andare pro fintzas a su de 9 sèculos (Secuèntzia de Santa Eulàlia, 888), e chi si siat a pustis isvilupada chentza de solutziones de continuidade fintzas a oe in die.
Laboratòriu de importu detzisivu pro sa nàschida de sa lìrica cortesa in s'Edade Mèdia, logu de codificatzione de is règulas de su teatru clàssicu durante su Seschentos, mèdiu de propagatzione de sas ideas illuministas durante su de 18 sèculos, logu de orìgine de su romanzu realista e de sa poesia simbolista in s'Otighentos, veìculu de formas literàrias noas pro s'isvilupu de sa prosa de su Noighentos, sa literadura frantzesa est a bortas acostada a sa literadura grega e a sa literadura latina in resone de sa traditzione forte sua normativa, promòvida mescamente de s'Académie française.
Is gèneres prus importantes in is cales s'artìculat sa literadura frantzesa sunt su teatru, sa poesia, sa prosa narrativa e s'autobiografia. Unos cantos de is rapresentadores suos prus nodidos sunt Jean Bodel, Chrétien de Troyes, François Villon, François Rabelais, Pierre Corneille, Molière, Jean Racine, Voltaire, Honoré de Balzac, Alexandre Dumas, Stendhal, Victor Hugo, Gustave Flaubert, Charles Baudelaire, Émile Zola, Marcel Proust, Guillaume Apollinaire, Louis-Ferdinand Céline, Jacques Prévert, Jean-Paul Sartre, Albert Camus, Marguerite Yourcenar, Jules Verne, Arthur Rimbaud, Michel Foucault, Paul Verlaine, Maurice Leblanc e su Marchesu De Sade.


text:
Dragon Ball Z The Movie Il Diabolico Guerriero degli Inferi Autore : Akira ToriyamaPubblicato da : Star Comics (Agosto 2022)Collana...
Anime Comics
One Piece Z Il Film Anime Comics Novità Luglio 2021 Autore : Eiichiro OdaCollana : Anime ComicsNr albi : 1...
One Piece il Film Stampede Anime Comics Novità Autore : Eiichiro OdaPubblicato da : Star Comics (Maggio 2021)Collana : Anime...
My Hero Academia Two Heros (The Movie) (Anime Comics) Novità Storia originale : Kohei HorikoshiSceneggiatura del Film : Yosuke KurodaPubblicato...
Dragon Ball GT Anime Comics La Saga dei Draghi Malvagi Novità Febbraio 2021 Autore : Akira ToriyamaCollana : Anime ComicsPubblicato...
Dragon Ball Anime Comics Pack Autore : Akira ToriyamaPubblicato da : Star Comics (Novembre 2020)Nr albi : 3 (raccolti in...
One Piece Anime Comics Pack Autore : Eiichiro OdaPubblicato da : Star Comics (Novembre 2020)Nr albi : 4 (raccolti in...


text:
Dae unu bessu generale, su fatu chi sinnat s'intrada in su Paleolìticu mèdiu est sa cumparta de su chi li narant "òmine de Neanderthal". Su chi abarrat de resuzos ischelètricos de prus de 300 indivìduos agatados in Europa meridionale e tzentrale, ma finas in s'Oriente de Acanta e Mèdiu, sunt istados datados intre sos 130.000 e sos 35.000 annos a como.
Pro su chi atenet a sa Sardigna, a su presente de sas chircas fatas non si tenent rastros seguros de sa presèntzia umana in s'ìsula chi si potzant refèrrere a su Paleolìticu mèdiu.
Sas proas connotas protzedint dae duas crobàntzias (in sa gruta de Tziu Santoru e in sa gruta de Cala Ilune, in sa costera de Durgale) de cantigheddos de carbone imbènnidos totu paris a ossos de cherbu brusiados ma sena peruna aina de pedra nen de ossu umanu. Si tratat, a onni manera, de proas dèbiles meda.
S'ausèntzia de rastros archeològicos prus fundados e prus seguros de atribuire a su Paleolìticu mèdiu diat pòdere èssere ispiegada comente sinnu de una farta in sas connoschèntzias nostras e non comente s'istadu verdaderu de sas cosas.
Paleolìticu mèdiu
Dae unu bessu generale, su fatu chi sinnat s'intrada in su Paleolìticu mèdiu est sa cumparta de su chi li narant "òmine de Neanderthal". Su chi abarrat de resuzos ischelètricos de prus de 300 indivìduos agatados in Europa meridionale e tzentrale, ma finas in s'Oriente de Acanta e Mèdiu, sunt istados datados intre sos 130.000 e sos 35.000 annos a como.


text:
Talete
Talete de Miletu (in gregu, Θaλῆς ὁ Mιλήσιoς) (c. 624/3 a. C.-c. 548/5 a. C.) est istétiu unu filosofu gregu, cunsiderau su fundadòri de sa filosofia otzidentali, e in s'antigòria nomenau commenti unu de is seti sabius de s'antiga Greghia. Est nàsciu e mortu a Miletu, polis grega de sa costa Jonia (òi in Turchia). Est su fundadòri de s'iscola filosófica de Miletu. De issa ant fatu parti Anassimandru (discenti suu) e Anassimene. No s'agatat nimmancu unu iscritu suu i est possibbili chi no apit iscritu nudda in vida sua. De importu mannu funt puru is istudius fatus in matemàtica, astronomia e fìsica.
PentzamentuModìfica
Talete de Miletu est cunsiderau su primmu filosofu de otzidènti poita est istétiu su primmu a giài una ispiegatziòni de su mudamentu continu de su mundu e de totu is cosas chi si agatant a intru suu chentza de ndi bogai a pillu mitus e divinidàdis. Est cunsiderau commenti su chi at cummintzau sa filosofia otzidentali puru poita est su primmu chi s'est postu su probbrèma de s'arché, est a nai, su de agatai s'unidàdi a intru de sa multiplitzidàdi chi si presentat in sa realidàdi.
Intàmas de si cunformai a sa mitología grega, Talete cunsiderat s'àbba su printzípiu de ònnia cosa e s'eleméntu chi fait a fundaméntu de totu is cosas chi esistint. S'àbba benit cunsiderada commenti sustàntzia (su chi est a suta e a fundamentu de ònnia cosa) e commenti essèntzia (su chi a intru suu ònnia cosa est); est a nai, s'eleméntu chi totu is cosas tenint in comunu: de ònnia cosa cambiat sa fòrma ma sa sustàntzia abarrat sempiri sa matessi. Talete sceberat s'àbba commenti printzípiu seguramènti po s'importu mannu chi tenit po sa vida de ònnia cosa chi esistit, po is mudaduras de fòrma ca issa atotu tenit in natura (ghiàciu, papòri, umidàdi) e puru po s'importu mannu chi a su tempus aiat su Nilu in Egitu.
BibbliografíaModìfica
- Fragmentos presócraticos. De Tales a Demócrito. Alianza editorial. Madrid. 2010.
- Historia de la filosofía griega. Tomo I, W. K. C. Guthrie, Ed. Gredos.
- G S Kirk: Los filósofos presocráticos, ed.Gredos, Madrid 1987.
- N. Abbagnano, Storia della filosofia, Torino, UTET, 1993.
- Le Garzantine, Enciclopedia di Filosofia, Garzanti Editore, Milano, 1981.


text: Diplômée en chant d'opéra et en chant de la Renaissance et du Baroque, avec distinction et mention, Carlotta Colombo en se formant auprès de A. Ruffini et R. Balconi. Elle a collaboré avec des artistes de renom tels que D. Sinkovsky, A. Bernardini, R. Jais, G. Capuano, A. Quarta, L. Ghielmi, R. Doni, R. Balconi, dans de nombreux festivals dont Bologna Festival, Festival dei Due Mondi, Festival MiTo, Roma Festival Barocco, Urbino Musica Antica, Styriarte, Trigonale, Klangvokal Musikfestival, Arolser Barock-Festspiele, Days of Early Music, Printemps des Arts, Musica Sacra Maastricht, Festtage Alte Musik Basel, Festival Cervantino. Elle s'est produite avec des ensembles tels que La Venexiana, Ensemble Zefiro, laBarocca, Il Canto di Orfeo, Fantazyas, Concerto Romano, La divina armonia. Elle s'est notamment produite au Teatro Alla Scala, Teatro Sociale - Como, Teatro Comunale - Ferrara, Teatro della Pergola, Boulez Saal, Theater an der Wien, Théâtre des Champs-Elisées, Teatro Juàrez di Guanajuato, Croatian National Theatre. Carlotta a enregistré pour Glossa, Dynamic, Concerto Classics, Brilliant, Da Vinci Classics, Tactus.


text:
In Biddaxidru I editzioni de sa "Festa de is agrùminis"
(IlMinuto) – Casteddu, 16 de su mes''e paschixèdda - At a cumetzai cras in Biddaxidru e at a durai fintzas a su 19 de su mes''e paschixèdda sa primu "Festa de is agrùminis" - Aparada agroalimetari asuba "Is bonesas de su Linas". Sa manifestada at essi - si ligit in d'una nota - "un'ocasioni po iscobèrriri su centru istoricu comunali, cun is particularidadis architetonicas e cun is scrusórgius de sa traditzioni de su logu allogaus aitru de is domus". S'eventu est aprontau de s'Assótziu "I Vicinati" de Biddaxidru, cu s'agiudu de s'amministratzioni comunali e de sa Provìntzia de su Campidanu de Mesu. Sa tres diris at a cummentzai, in su merì de su 17, cun s'obertura a su púbblicu de is domus de su centru istoricu chi ancora oi allogant ogetus de sa traditzioni de su logu e de is ispàtzius de aparada allestius in is istradas. Medas is mostras chi su bisitatori at a podi castiai: sa Mostra de is Calendàrius e de is Fotografias Aeroportu Trunconi in Domu Desì; sa Mostra 'pomologica' asuba de is diversas variedadis de agrùminis, obias, figutzíndia e méndua; sa Mostra de autoris e artistas cidresus; cussa de su pani e de is drucis; sa Mostra de moto d'època; s'aparada dedicata a is minieras, a is mineralis e a is ferramentas de sa miniera; sa Mostra de is presépius; cussa de su scultori Efisio Pisano; sa Mostra de pintura de Giuseppe Dessì, sa Mostra de su costùmini de Biddaxidru; sa Mostra de cardulinus e sa Mostra de is prodotus de su Scarteddu de su Campidanu de Mesu. Diversus ant essi puru is momentus dedicaus a is atastus de is cosas bonas de su logu. A s'acabbada de sa manifestada s'at a tennii su cuncertu de fin''e annu de sa Banda Musicali de Biddaxidru.


text:
Su mundu de sa Segunda Categoria sighit a regalai spàssiu e ispantus
Incumentzu a scriri s'ùrtimu articulu po su chi pertocat su mesi de Donniasantu, in su sardu chi si fuedhat in su Campidanu de mesu (cumenti a sèmpiri, de su restu), cun su coru prenu fintzas a cucuru de isperas bonas: po mei, a su mancu, custas trinta diis funt unu pagheddu tostadatzas, ddi naru diaici, no feti po su tempus mau chi dònnia tanti mi nci ghetada a terra s'umori (si nd'apu giai chistionau puru me is cidas passadas), ma poita, mescamente, chi calincuna cosa depit andai mabi, o calincuna cosa si depit arrogai, podeis abarrais segurus de su fatu chi mi capitat in custu mesi. E diaici, no mi parit mancu berus chi fra cincu diis si nd'eus a scabulli de su mesi de Donniasantus e eus a brintai in su mesi de Idas, chi abarrat (a parri miu, est craru), unu pagheddu prus druci. At a essi chi in s'aria s'incumentzat a intendi cussa allirghia chi acumpangiat is festas, at a essi chi est giai po ndi brintai s'ierru; no si sciu spiegai beni su poita ma est de candu seu pipiu chi mi pigat diaici (diaici beni, est craru) e seu prexau meda chi arrannèsciu ancora a intendi su coru lèbiu, mancai feti a pentzai a custas "tontesas" (chi poi tontesas no funt!), mancai no seu prus unu piciocheddu pitticu, est craru, de medas annus, ma si ddu torru a nai, poita po mei est una chistioni de importu mannu, mescamente in custus tempus grais e lègius: deu creu chi una de is sarvesas chi is cristianus podint aciapai in custa vida est cussa de podi castiai, ancora e sèmpiri, su mundu cun is ogus (e is spantus) de is pipius. Podeus aciungi puru chi oi nc'est su sobi (a su mancu po immoi!), e intzandus si promitu chi sa primu cosa chi apa a fai candu acabbu cun custu traballu at a essi cussa de mi nci fuiai (di nau diaici, chi mi ddu permiteis) in cancu logu bellu a mi gosai unu pagheddu de callenti e de luxi bella, cumenti feti su sobi si sciri regalai.
Si scoviu una cosa, sèmpiri chi si ndi potzu furai dexi minudus de tempus cun custas stròllichentzias (de su restu mi connosceis beni e ddu scieis, ballit po totus, chi mi praxit a arrexonai apitzus a custas cositeddas puru, ainnantis de chistionai de bòcia e de partidas e de resultaus): in una bidda pittichedda cumenti a Bidd'e Sorris (chi poi a nci pentzai beni diaici pitichedda no est, fadendi su contu chi nci bivint calincuna cosa cumenti a seti milla cristianus) is atividadis po si spreviai no funt medas: nc'ant a essi una dexina de localis (cussus chi in ingresu si tzerriant bar) innoi is piciocus prus matucheddus (impari a is ominis mannus e a is prus becius puru) s'atobiant; prus unu tzirculeddu, chi est stètiu pesau de is de sa Futura, chi est una de is scuadras de bòcia prus becias chi s'agatant innoi, e chi currit in su campionau de is Amatori UISP (e duncas no me is campionaus de sa FIGC, po si cumprendi mellus); a parti custu, nci funt duas palestras, una scolla po imparai a baddai, un assotziu pesau de is chi giogant a tennis (e chi ant pesau puru sa scola po cussus chi iant a bolli imparai custu sport), una scuadrixedda de Rugby, sèmpiri po is piciocheddus piticus chi andant me is scolas elementaris e medias, e una truma de piciocheddus piticus (mascus e feminas, est craru) chi currint apitzus a cussus chi in italianu tzerriaus "pattini a rotelle". E mi parit chi is sprévius funt acabaus diaici, e a nci pentzai beni, immoi chi ddus apu arremonaus totus, no mi parint diaici pagus. De duus annus, peròu, est a nai de candu est incumentzau totu custu trumentu (e custu segamentu de conca lègiu) acapiau a su tialu de Covid, est sparèssia puru sa scuadra de bòcia, est a nai s'Unione Sportiva de Bidd'e Sorris, chi teniat una storia chi sighiat a andai ainnantis de cincuant'annus, prus o mancu. Apu chistionau cun s'ùrtimu presidenti chi at sighiu s'assotziu de sa bidda cosa mia, Bruno Piroddi (chi at preferriu, in s'interis, brintai a fai parti de sa truma de is chi sighint sa scuadra de sa Villacidrese, est a nai s'assotziu de Biddacidru) e mi at contau chi no at agatau s'acòrdiu cun su comunu e duncas cun s'assessori a su sport, deu pentzu po una chistioni de agiudus in dinai. E duncas in su campu de bidda, chi est fatu in erba naturali (e chi est bellu meda poita is postus po arriciri is tifosus funt postus asuta a una bella cobertura, e duncas no ddoi arribbat s'acua, me is domìnigus chi mancai proit) megant a giogai, de duus annus, is asseminesus de sa San Marco. Est unu pecau mannu, si cumprendit, po totus is piciocheddus de bidda: a nai sa beridadi, nc'est feti una scola de càlciu, cussa pesada de is de sa San Biagio, ma est oberta feti po pipius e po piciocheddus pitticus de edadi, est a nai feti po cussus chi andant me is scolas elementaris o me is medias. E duncas, torrendi a su contu miu (no mi praxit su tennis, e nemmancu a curri apitzus de is arrodeddas de cussus chi tzerriaus "pattini", e no mi praxit nemancu a mi tupai aintru de is palestras), no m'abarrat atru de fai chi passilai, mescamente me is rugas de is sartus chi nci funt totu a giru de sa bidda, e potzu torrai gràtzias a su cielu po su fatu chi mi praxit meda, ma meda, a passillai me is logus de sartu, fadendi su contu chi totu a giru a giru de sa bidda mia no mancant de seguru. A nai sa beridadi, mi praxit meda a passillai puru me is rugas aintru de sa bidda, pruschetotu me is stradas prus becias, fadendi su contu chi Bidd'e Sorris est stètia pesada tantus annus fait, nareus in s'annu milli. E duncas est diaici chi mi sprèviu, e mi praxit custa cosa chi mi bastat pagu meda po abarrai allirgu: mi bastat, e cun custa serru cun is stròllichentzias, si ddu promitu po diaderus, agatai unu logu innoi potzu abarrai assèbiu, mancai (chi est una de is cosas de importu prus mannu) innoi potzu abarrai atesu de is machinas (est a nai de is veturas) e pruschetou de su tialu de su carrasciu chi faint is motoris, e si ddu narat unu chi bivit, de candu est nasciu, pròpriu aranti a una de is bias innoi ndi passant de prus. Si nau totu custu no feti po si scoviai cumenti nci passu su tempus, ma pruschetotu po atacai (e iat a essi ora puru!) cun is chistionis de custa cida.
M'iat a praxi, duncas, andai a castiai cumenti funt postas is cosas me is otu listas de sa Segunda Categoria: e intzandus, apustis de totu cussu chi s'apu nau fintzas a immoi, si nd'eis acatai a solus de cantu biddas nci funt, in Sardìnnia, chi tenint una scuadra de bòcia po su spàssiu (ma po sa saludi puru) de is piciocus; in custus duus annus, cun giai totus is giogus frimus (e is atividadis serradas po su chi tzerriant, in ingresu, "lockdown"), eus cumprendiu (e beni puru) de cantu mannu est s'importu de un assotziu sportivu po su chi pertocat is atobius tra is cristianus, no feti po cussus chi giogant me in sa pròpriu scuadra, est craru, ma puru po is tifosus, chi podint fai su tifu, totus impari, po un'oredda e mesu, scarescendisìdi duncas de totus is cosas marigosas chi sa vida, fatu fatu, ndi bogat a foras.
In sa Lista A, duncas, a su primu postu s'agatant is de s'Azzurra de Pauli, chi tenint allogaus calincuna cosa cumenti a trexi puntus, cun cuatru partida bintas, una partida chi s'est serrada in paridadi, e feti una partida perdia. Pròpriu domìnigu passau, is asullus ant bintu sa partida de importu mannu contras a is pirresus de sa Jupiter, cun unu muntoni de gol, a castiai beni: is meris de domu nd'ant fatu ses, is allenus funt arrannescius, invecias, a ndi fai feti unu. A su primu postu, pròpriu impari a is paulesus, nci funt puru is grogus-arrubius de s'Ussana, chi domìnigu peròu funt abarraus frimus a castiai is atrus, poita teniant de giogai sa partida contras a is de sa Burcerese de Brucei, chi ant peròu preferriu a ndi bessiri a foras de is giogus ainnantis de s'incumintzu de su campionau. Nc'est de nai puru chi is de s'Azzurra tenint ancora una partida de giogai, est a nai, mellus, de recuperai, contras a is de su Amatori Calcio Kalagonis, chi est sa scuadra de Maracalagonis, chi ndi fiat sartada po crupa, ddu scieus, de su tempus mau chi at ghetau a fundu e sus totu sa Sardìnnia me is cidas passadas. E po fortuna, nc'aciungeus nosu, chi custu fini de cida su tempus est stètiu bonu e no est sartada nemmancu una partida. Po su chi pertocat sa Lista B, invecias, is deximesus de sa Decimo 07 si funt depius acuntentai de su resultau de unu a unu pesau in domu de is fradibis de su Deximuputzu; nd'est arribbau, duncas, feti unu puntixeddu po is biancus – arrubius, chi no funt stètius bonus a allogai su primu postu de sa lista e ndi funt cabaus, diaici, a su de tres postus, cun trexi puntus, chi est su tanti chi tenint puru is asseminesus de sa Gioventù Assemini, cun Daniele Zucca chi est unu de is giogadoris prus fortis chi ddoi funt in sa scuadra de is asseminesus, cun s'atacanti chi est sighendi a fai a biri cosas bellas medas. A su primu postu de sa lista, intzandus, ndi artziant is de s'Atletico de Masainas, cun cuindixi puntus allogaus in buciaca, feti unu in prus de is chi tenint is de s'Is Urigus, chi est una biddixedda pitica pitica (cun feti cincucentus e cincuanta cristianus) chi fait parti de su comunu de Santu Giuanni Suèrgiu (custu po torrai a nai chi puru me is biddas piticas, piticas a tipu stampus, nci funt personas chi trabballant po ndi pesai un assotziu). Is arrubius – brau domìnigu passau ant bintu, in domu cosa insoru, cun su resultau de unu a zeru, contras a is de su Silìcua; is de su Masainas, invecias, si funt spassiaus a fai cincu gol a is de su Gonnesa, chi funt stètius bonus, peròu, a ndi fai tres, ma no funt bastaus, est craru, po cassai nemmancu unu puntixeddu. Nc'est de aciungi, puru, chi is deximesus tenint ancora duas partidas de giogai, chi ndi funt sartadas, me is cidas passadas, po crupa, torra, de su tempus mau e de totu s'acua chi nd'est arruta. Sigheus a andai ainnantis, duncas, e castiaus cumenti funt postas is cosas po su chi pertocat sa Lista C: is de sa Virtus de Futei funt currendi a totu coddu (diaici ddi naraus in bidda cosa mia candu boleus chistionai de una cosa forti meda) e s'agatant sèmpiri a su primu postu de sa lista, cun otu partidas bintas me is primus otu bessidas, candu mancant feti tres partidas po acabbai cun is batallas chi ballint po s'andada. Pròpriu domìnigu passau, is de sa Virtus ant bintu sa partida de importu prus mannu chi nci fiat contras a is de su Segariu, chi sighint a su segundu postu ma tenint, in dì de oi, calincuna cosa cumenti a noi puntus in mancu (est a nai cuindixi) de is chi tenint is biancus-brau. Chi sighit diaici, duncas, is giogus po s'artziada in sa Primu Categoria s'iant a podi serrai ainnantis de s'acabbu de sa stagioni, chi at a ferri su domìnigu ainnantis a cussu de PascaManna. A su segundu postu, sèmpiri cun cuindixi puntus, ddoi funt puru is de su Sàrdara, chi domìnigu passau peròu ant perdiu sa partida chi ant giogau in domu de is campidanesus de s'Atletico de Seddori, chi ant bintu cun su resultau, togu meda, de tres a unu. Sa Lista D, invecias, est cussa chi pertocat is doxi scuadras ollastinas chi currint, est craru, in su campionau de sa Segunda Categoria. A su primu postu nc'agataus is de sa Castor de Tortolì, impari a is foghesus de su Perdasdefogu: is duas scuadras si funt atobiadas, una contras a s'atra, pròpriu duas cidas fait, in sa partida de importu prus mannu chi nci fiat in sa de seti giorronadas: sa batalla s'est serrada cun su resultau de tres a tres. Custu domìnigu passau, invecias, is de sa Castor funt andaus a sbati, ddi naraus diaici, contras a is meris de domu de su Santu Idu, chi funt arrannescius a firmai, cun su resultau de unu a unu, una de is scuadras prus fortis chi nci funt in sa lista. Is foghesus, invecias, nd'ant aprofitau subbitu, e ant bintu, aranti de is tifosus cosa insoru,est a nai in su campu de domu, po tres a zeru in sa partida contras a is de su Triei. Sa Lista D, chi fadeus is contus, est una de is prus spassiosas chi nci funt tra totus is otu listas de sa Segunda Categoria, poita a su de tres postus, cun feti unu puntixeddu in mancu de is primas duas (chi eus arremonau pròpriu immoi), ddoi funt is de s'Accademia Calcio Sarrabese, sa scuadra de Biddeputzi, chi in s'ùrtima bessida, cussa de domìnigu passau, est craru, si ndi funt pigaus is tres puntus chi ddoi fiant, badda badda, in sa batalla contras a is de s'Escalaplano, sa scuadra de Scalepranu, cumenti si narat in sardu, cun su resultau de unu a zeru. A su de cuatru postus in sa lista, ddoi funt invecias is Amatori de su Jerzu, cun dexiotu puntus allogaus: is ùrtimus tres ndi funt arribbaus gràtzias a sa bincida, po duus a zeru, contras a is de su Gelisuli, chi est una biddixedda de feti milli e trecentus cristianus. Puru po su chi pertocat sa Lista E, sa batalla po ndi artziai in Primu Categoria est toga meda: a su primu postu, cun dexiotu puntus, ddoi funt is de sa Bolotanese de Olothene, chi funt arrannescius a binci contras a is de su Supramonte de Garteddì; impari a is grogus-arrubius ddoi funt is de su Porto San Paolo, chi est sa scuadra de Lòiri Portu-Santu Paulu, chi no funt stètius bonus, peròu, a fai nemmancu unu gol in sa partida in domus de is de su Burgos de Su Burgu, chi est una bidda, in su tattaresu, chi contat feti otucentus e setanta-cincu cristianus. Sa partida, duncas, s'est serrada in paridadi, cun su resultau de zeru a zeru. Is de Su Burgu s'agatant a su de tres postus, cun sexi puntus in buciaca, chi est su pròpriu tanti de puntus chi tenint allogaus is de su Bòttida, atra bidda pitichedda pitichedda meda, cun feti ses-centus e cincuanta cristianus. Is de su Biasì puru (chi est unu muntoneddu de domus chi faint parti de su comunu de Padru), podint ancora isperai de ndi cassai s'artziada in Primu Categoria, poita tenint cuindixi puntus, est a nai feti tres in mancu de is puntus chi tenint is primas duas scuadras de sa lista. Po su chi pertocat sa Lista F, cussa innoi nci funt totus is scuadras de sa zona de Aristanis, a su primu postu ddoi funt sèmpiri is de sa Narboliese de Narabuia, cun dexianoi puntus; domìnigu passau is biancus-asullus ant bintu sa partida contras a is de su Norghiddo, cun unu cuatru a zeru bellu, togu e tundu tundu, cumenti si narat. A su segundu postu, invecias, agataus is de su Tramatza, cun catodixi puntus, est a nai cincu prus pagu de is aversarius chi funt circhendi de ndi cassai. Is de su Tramatza, pròpriu domìnigu passau, ant bintu sa partida, in domu cosa insoru, contras a is grogus – arrubius de su Sedilo. Puru in sa Lista G sa cursa, sa batalla po ndi artziai in Primu Categoria est sèmpiri oberta: a su primu postu, cun binti puntus fatus, ddoi funt is de su Treselighes, chi est sa scuadra pesada de is de Villassunta, una biddixedda pitica pitica, chi abarrat a metadi de su tretu chi nc'est tra sa citadi de Tattari e cussa de Alghero; acanta, duncas, de Portu Ferru e de su lagu de Baratz. A su segundu postu, cun dexianoi puntus, est a nai unu in mancu, ddoi funt is de su Santu Paulu Apostolu, chi est sa scuadra de Tattari chi tenit su campu in sa zona de Carbonazzi. Is grogus-brau domìnigu si funt depius acuntentai feti de unu puntixeddu, bodditu in domu de is de su Boyl de Potuvìgari. In sa Lista H, chi est s'ùrtima, a su primu postu ddoi funt sèmpiri is de su Casteddu Sardu, chi no ant ancora pèrdiu nemmancu una partida e ndi tenint seti bintas e feti una chi s'est serrada in paridadi, po binti-duus puntus cassaus in custas primas otu bessidas. Is arrubius-biancus ant bintu s'ùrtima partida chi ant giogau, in domu de is de su Lungone, po tres a zeru. A su segundu postu nci funt is de su Sorso, chi in s'ùrtima bessida si ndi funt pigaus feti unu puntixeddu contras a is fradibis de su Sporting Cantera, chi est s'atra scuadra chi ddoi tenint in sa bidda. E cun custu serraus is chistionis po oi e po custa cida puru e, no nc'eis a crei, ma in s'interis chi fiat scriendi totu custus fueddus su sobi si nd'est cuau torra apabas a is nuis nieddas e immoi at puru incumentzau a proi e a tronai...ma de su restu, su tempus in su mesi de Donniasantu fait custas brullas, e tocat a tenni passièntzia...
Attività realizzata col contributo della Regione Sardegna. IMPRENTAS 2020-2021. LR 22/2018 art. 22